
Gradonačelnik Gospočić 


»velikodušno“ ponudio 10.000 kuna 


Obitelj Humljak iz Donje Stubice 
doslovno živi na rubu provalije. Njima je, 
naime, klizište došlo do kuće koju su 
legalno izgradili 2008. godine zbog čega 
sada žive u suzama i strahu te noćima ne 
spavaju jer čuju kako sve oko njih puca. Za 
dnevnik.hr kazali su kako ih nitko nije 
upozorio da im klizište kojeg prije 15 
godina nije bilo prijeti, a sada traže pomoć 
lokalnih vlasti. 

-Užas, užas, agonija je to velika. Po noći 
kad je tišina jednostavno čuješ kako pukne. 
Kao da si u Ukrajini — govori obitelj 
Humljak. 

Zemlja je počela kliziti početkom 
prosinca kada im je propalo cijelo dvorište, 
a dio šume otklizio je za 150 metara. Kažu 
da je ovo njihov dom i ako im nitko neće 
pomoći i kuća će najvjerojatnije otići u 
jarak. 

Za dnevnik.hr otkrili su kako se klizište 
aktiviralo nakon puknuća cjevovoda kada 
se zemlja previše natopila vodom i počela 
propadati. 

-Te cijevi su napravljene kad sam ja bio 
dijete, negdje 1973., 1974. godine. Cijevi 
su nastradale kad je bio jaki potres, 
popucale su i ta voda je jednostavno išla 
dolje — rekao je Mladen Humljak. 

Iz Zagorskog vodovoda za dnevnik.hr 
rekli su da su testirali vodu u blizini 
temelja kuće i zaključili da nije iz njihovog 
sustava, no Mladen Humljak ističe kako 


Premijer Plenković stiže 


sada nitko neće priznati krivnju. 

-Ja tvrdim da je njihova voda izlazila 
van. Voda je izlazila na nekih 5 mjesta — 
tvrdi Humljak. 

Grad je poslao statičare i geomehaničara 
na teren koji su utvrdili da je situacija 
ozbiljna, ali da ne traži hitno iseljavanje. 
Ponudili su im smještaj i 10.000 kuna te 
napominju kako više od toga ne mogu jer 
se radi o privatnoj parceli. 


-Koliko ja znam 2008. nije bilo klizišta. 
Znam da je Zagorski vodovod bio na 
terenu i sanirao tu cijev. Koliko je to 
uzrokovalo klizište, to je van moje domene 
i ne mogu u to ulaziti — rekao je za 
dnevnik.hr Nikola Gospočić, 
gradonačelnik Donje Stubice. 

lako je obitelj sanirala jedan dio, to nije 
dovoljno, a želja im je sačuvati svoj dom 
koji doslovno visi s ruba provalije. 


u Zagorje 


Danas u Zagorje stiže predsjednik 
HDZ-a i Vlade Republike Hrvatske 
Andrej Plenković. Povod njegova 
dolaska je obilježavanje 33. obljetnice 


osnutka Hrvatske demokratske 
zajednice Krapinsko-zagorske 
županije. 


Tako će ovoj obljetnici koja će se 
održati u utorak u dvorani Općine 
Hum na Sutli, osim članova stranke, 


predsjednika = županijskog — HDZ-a 
Zorana — Gregurovića, — HDZ-ovih 


načelnika, gradonačelnika, saborskih 
zastupnika i drugih = gostiju, 
prisustvovati i sam Plenković. 

Varaždinci, vrijeme je za odgovorne 
ljude u Gradskom vijeću 1 prestanak 
sitnog politikantstva 


Ovog petka u varaždinskoj Areni održana je 
sjednica Predsjedništva i Središnjeg odbora 
HNS-a gdje su jedne od glavnih tema bile 
predstojeći izbori za Gradsko vijeće Grada 
Varaždina te mjere čiji je cilj poboljšanje 
kvalitete života svakog građanina. 

Mirko Korotaj, v.d. predsjednika HNS-a 
poručio je kako će se u Hrvatskom saboru 
stranka zalagati za veće sufinanciranje 
smještaja djece u vrtiću što je samo jedna od 
mjera kojima građanima Republike Hrvatske 
žele osigurati bolji život. 

-S obzirom da od ekonomske cijene 70 posto 
iznose plaće za tete, da taj dio osigura država, 
a da općina i roditelj osiguraju sljedećih 30 
posto. Kroz taj oblik osigurale bi se bolje plaće 
tetama u vrtiću, a roditelji bi lakše smjestili 
djecu u vrtiće — rekao je Korotaj. 

Druga mjera za koju će se zalagati HNS je 
sufinanciranje solarnih panela građanima, a 
treća povećanje plaća kako bi građani 
Hrvatske bili na razini građana Europske 
unije. 

-Na neki će se način stvoriti omjer da bi sve 
firme koje bi davale plaću od 1200 eura do 
2000 eura, da bi za svaki postotak plaće 
praktički mogle biti oslobođene poreza na 
dodanu vrijednost — objasnio je vid. 
predsjednika stranke. 

Dodao je i da su potrebne promjene u 
radnom zakonodavstvu, a jedna od njih je i 
smanjenje radnog tjedna na 36 sati s ciljem 
povećanja produktivnosti = radnika 1 
osiguravanja više slobodnog vremena. 

Predsjednik varaždinskog HNS-a Igor 
Klopotan podsjetio je kako su upravo oni ti 
koji su prvi upozoravali da umjetno sklepana 
većina u Gradskom vijeću Grada Varaždina ne 
funkcionira te kako je potrebno što prije 
provesti izbore. Ipak, HNS je mišljenja da je 
rješenje za bale i veće plaće odgojiteljicama 
bilo moguće pronaći. 

- Prve ankete pokazuju da dosta dobro 
stojimo u gradu, da se vraćamo u Gradsko 
vijeće i naš obilazak terena nam govori da 


ljudi dobro reagiraju na naše politike, da nam 
se stari članovi vraćaju, da imamo jako puno 


novih članova. Mi šaljemo = poruku: 
»Varaždinci, vrijeme je da birate odgovorne 
politike, odgovorne ljude u Gradskom vijeću, 
da konačno riješimo te bale, da konačno 
izglasamo proračun, da damo podršku dobrim 
stvarima, da naše tete u vrtićima dobe veće 
plaće, da radnici u Čistoći dobe veće plaće i da 
krenemo prema naprijed, da se ne bavimo 
sitnim politikantstvom - poručio je Klopotan. 

» Već tri desetljeća dajemo svoj obol 
u stvaranju jedne od najrazvijenijih 


općina u Varaždinskoj županiji 


a=_ 


Hrvatska — demokratska = zajednica 
Općine Gornji Kneginec u petak je 
proslavila 33. obljetnicu svog osnutka. 
Riječ je o prvoj osnovanoj općinskoj 
organizaciji HDZ-a u Varaždinskoj 


županiji. Od hrvatskog osamostaljenja 
pa do danas, Općinu Gornji Kneginec 
čak 25 godina vodili su HDZ-ovi 
načelnici te zajedno s vijećnicima iz iste 
stranke davali svoj obol u stvaranju 


*..99 


jedne od najrazvijenijih općina u 
Varaždinskoj županiji. 

Predsjednik Općinske organizacije 
HDZ-a te načelnik Općine Gornji 
Kneginec Goran Kaniški osvrnuo se na 
rezultate stranke u protekla tri desetljeća 
poručivši kako o njenoj stabilnosti 
najbolje govori podatak da je u 30 
godina čak 25 bila na vlasti. 

-Uvijek smo nastojali dati svoj obol, 
ne samo HDZ-u, nego čitavom ovom 
kraju, kroz razvoj i mnoge teme koje 
smo otvarali. U proteklih godinu dana 
bilo je mnogo aktivnosti na području 
Općine Gornji Kneginec. Ove ćete 
godine ponovo svjedočiti intenzivnom 
razvoju Poduzetničke zone Kneginec jer 
će se graditi nekoliko proizvodnih 
objekata. Bit će i nekoliko manjih koji 
neće biti proizvodni, ali će se o njima 
daleko više pričati jer je takvo stanje u 
društvu — sve se više priča o nekim 


drugim stvarima, a ne o radnim 
mjestima i proizvodnji — rekao je 
Kaniški. 


Projekata na području Općine Gornji 
Kneginec zaista je mnogo, pa se tako na 
samom ulazu u Kneginec gradi rotor 
kojim će se riješiti takozvana crna točka 
u prometu. Nakon 30 godina, Općina će 
napokon dobiti i svoj vlastiti objekt, 
ujedno i polivalentni centar, a diljem 
općine u tijeku je modernizacija cesta. 

-Svemu tome doprinos je dao HDZ 
kroz svoje načelnike, vijećnike koji su 
svih 30 godina davali obol razvoju naše 
općine — poručio je Kaniški. 

Inače, kneginečka općinska 
organizacija HDZ-a u odnosu na druge 
stranke višestruko je brojnija, a trenutno 
ju čini 541 član. 

-Zacrtali smo si da Kneginec bude 
prigradska općina, prigradsko mjesto 
koje će koristiti benefite autoceste koja 
nam je dala blagodat spojnog traka, gdje 
smo = razvili — Poduzetničku = zonu. 
Temeljem toga, sve to pretačemo u naše 
naselje, u kvalitetu života naših 
mještana, kroz brojne projekte koji su 
društvena nadogradnja cijelog tog 

procesa — zaključio je Kaniški. 
Pohvalivši rad općinske organizacije 

stranke, predsjednik županijskog HDZ- 

a i župan Varaždinske županije Anđelko 


Stričak istaknuo je kako rezultati 
Općine — Gornji — Kneginec najbolje 
govore o = uspješnosti — općinske 


organizacije HDZ-a. 

-Prije 20-ak godina Općina Gornji 
Kneginec bila je bez asfaltiranih brežnih 
cesta, ovdje se nalazilo i odlagalište 
otpada za grad Varaždin i sve susjedne 
općine. Međutim, danas kad 
pogledamo, riječ je o jednoj od 
najrazvijenijih općina s jednom od prvih 
poduzetničkih zona koja je omogućila, 


najprije da se ostvare radna mjesta, a da 
potom ta radna mjesta osiguraju i 
gospodarski rast, a samim time i 
standard građana — rekao je Stričak. 
Dodao je i kako je, zahvaljujući 
angažmanu načelnika —Kaniškog i 
njegova tima, u planu šest novih velikih 
investicija koje će u Poduzetničkoj zoni 
otvoriti 500 do 600 novih radnih mjesta. 
-Kako često naglašavam, jaki smo 
onoliko — koliko nam je jako 
gospodarstvo. Gospodarstvo u općini 
Gornji Kneginec je zaista jako i za 
primjer svima ostalima — naglasio je 
Stričak  čestitavši svim — članovima 
općinske organizacije HDZ-a _ 33. 


obljetnicu jer, kako kaže, upravo su oni 
najzaslužniji za ovakve rezultate. 

Spomenimo i da su uz predsjednika 
Općinske organizacije HDZ-a Općine 
Gornji Kneginec Gorana Kaniškog i 
predsjednika Županijske organizacije 
HDZ-a Varaždinske županije, župana 
Anđelka  Stričaka, članove stranke, 
HDZ-ove načelnike i gradonačelnike 
svečanosti kojom je obilježena 33. 
godišnjica osnutka prisustvovali i 
saborski zastupnici Siniša  Jenkač, 
ujedno i gradonačelnik Grada Novog 
Marofa te Damir Habijan, ujedno i 
predsjednik Gradske organizacije HDZ- 
a Grada Varaždina. 

KOLAR O ONKOLOŠKOM CENTRU U ZABOČKOJ BOLNICI 


Da je Opća bolnica u vlasništvu 
države, do ovakvog svjetskog 


U sklopu Opće bolnice Zabok i 
bolnice hrvatskih veterana gradit će se 
novi Centar za liječenje malignih bolesti 
u kojem će se oboljeli od raka moći 
liječiti najsuvremenijim terapijama, a o 
tome hoće li na realizaciju tog velikog i 
značajnog projekta utjecati eventualna 
odluka da upravljanje općim bolnicama 
preuzme država, govorio je u petak 
krapinsko-zagorski župan Željko Kolar. 

-Prije nekoliko mjeseci sam rekao da 
mi ovo radimo za naše ljude i ono što mi 
je bitno je da smo potencijalnog 
investitora uvjerili da ako i Opća 
bolnica prijeđe na upravljanje državi, da 
se tu ništa ne mijenja. Obavljen je i 
razgovor s ministrom i to je jasno i 
glasno potencijalnom investitoru 
nagoviješteno i ne vjerujem da bi moglo 
doći do bilo kakvih problema što se tiče 
provedbe projekta — rekao je Kolar. 

Još je jednom uputio jasnu poruku i 
pozvao sve 'na zdrav razum'. 


“ KEDT 


TE 


projekta nikad ne bi došlo! 


-Pokazalo se da država ne može iz 
jednog centra upravljati s ničim na 
području čitave Hrvatske, što je u 
nadležnosti regionalne samouprave. To 
je shvatio još Ivica Račan kada je 
njegova vlada krenula S 
decentralizacijom, nakon toga su nam 
prebačeni uredi za graditeljstvo, onda je 
vlada premijera Plenkovića shvatila da 
uredi državne uprave ne funkcioniraju 
dobro pa su ih prebacili županijama i u 
prosjeku radimo s 35 posto manje ljudi, 
a brži smo i učinkovitiji. Koja je logika 
da država koja upravlja kliničkim 
centrima i generira 70 posto ukupnog 
duga u zdravstvu, sada od nas preuzima 
opće bolnice. Nema ni jednog zdravog i 
pametnog argumenta — rekao je 
krapinsko-zagorski župan. 

Dodao je kako sa sigurnošću može 
reći da do ovakvog velikog, svjetskog 
projekta ne bi došlo da je opća bolnica u 
vlasništvu države i da država njome 


upravlja. 

-To završilo na Rebru, u 
Vinogradskoj, na Svetom Duhu, možda 
u Osijeku, eventualno Splitu ili Rijeci, a 
mi smo tri godine radili na tome i 
odgovorili na tisuću pitanja — naglasio je 
Kolar. 


Župan je kratko govorio i o tome u 
kojem je stupnju realizacije ovaj projekt 
u koji će u prvoj fazi biti uloženo oko 16 
milijuna eura, a za prihvat prvih 
pacijenata trebao bi biti spreman iduće 
godine. 

-Potpisali smo sporazum o 
razumijevanju i pripremamo natječaj 
koji će izaći u utorak, a u natječaju smo 
točno definirali što želimo da se u Općoj 
bolnici u Zaboku provodi i što treba još 
dograditi da bi onkološki centar mogao 
raditi. Sve ostalo je prepušteno javnom 
natječaju i očekujemo da se određeni 
subjekti jave - rekao je Kolar. 

Župan Posavec i gradonačelnica Cividni na 
sastanku s ministrom Piletićem apelirali na 
žurniju realizaciju Regionalnog edukacijskog- 
rehabilitacijskog centra u Cakovcu 


U službenom posjetu Međimurskoj 
županiji i Gradu Čakovcu boravio je Marin 
Piletić, ministar rada, mirovinskog sustava 
i socijalne politike RH. Tom je prigodom 
odradio radni sastanak u Maloj vijećnici 
Međimurske = županije sa — županom 
Međimurske županije Matijom Posavcem i 
gradonačelnicom Grada Čakovca Ljerkom 
Cividini. 

Glavna tema s ministrom, kao i u 2022. 
godine u Zagrebu, bila je izgradnja novog 
Regionalnog edukacijsko — 
rehabilitacijskog centra, kojeg je sastavni 
dio Centar za odgoj i obrazovanje 
Čakovec. Kako je pritom napomenuto, 
čakovečki COO radi u zgradi izgrađenoj 
prije više od 50 godina, prema danas 
zastarjelim = pedagoškim = standardima, 
kapacitiranoj za tri puta manje učenika i 
učitelja nego ih je trenutno. Radi se o 
projektu koji je u samom vrhu prioriteta 
Županije i Grada te je Grad kao osnivač 
škole odradio sve potrebne predradnje da 
se u projekt krene. 

U suradnji s Ministarstvom znanosti i 
obrazovanja RH usuglašen je projekt, 
izrađene su još tijekom 2022. godine sve 
potrebne izmjene i dopune projektne 
dokumentacije, pribavljene sve dozvole te 
predložen omjer sufinanciranja izgradnje 
koji obuhvaća i Ministarstvo rada, 
mirovinskog sustava i socijalne politike, ali 


i nositelja investicije Ministarstvo znanosti 
i obrazovanja koje će osigurati najveći dio 
sredstava. 

Stoga se u ovom trenutku još čeka da 
ministarstvo pokrene Javnu nabavu i 
inicira = potpisivanje — Sporazuma o 
sufinanciranju te su župan i gradonačelnica 
uputili apel da se to što skorije i realizira, u 


djelatnika centra. 


Nakon desetak godina naplate parkiranja, Grad Ludbreg je odlučio da 
naplate parkiranja više neće biti! 

- Uvođenjem naplate parkiranja uveli smo red u samom parkiranju, nismo 
imali situacija da se ne može parkirati u samom centru grada, a izbjegli smo 
i parkiranje na zelenim površinama. U ovom trenutku odlučili smo se da do 
daljnjega naplate parkiranja ne bude, a ako se pokaže da je ova odluka 
pogrešna i vratimo sve loše stare navike ponovno ćemo morati smisliti način 
da oslobodimo parkirališna mjesta u samom centru grada. Sugrađanke i 
sugrađani svojim prijedlozima uvijek nam se mogu javiti - kaže Dubravko 
Bilić, gradonačelnik Grada Ludbrega. 

Sugrađanke 1 sugrađani su uvijek dobrodošli s prijedlozima i idejama kako 
Grad Ludbreg može unaprijediti svoju infrastrukturu i poboljšati život svih 
stanovnika. 

U ovom trenutku, ukinućem naplate parkiranja, Grad Ludbreg vjeruje da 
će dodatno olakšati svima koji dolaze u gradsku jezgru, bez stresa oko 
naplate parkiranja. 

prvom redu zbog djece, njihovih roditelja i 


SKUPŠTINA KRAPINSKO.ZAGORSKE ŽUPANIJE 
Prihvaćeno polugodišnje izvješće o radu 
Župana, Sirovec ponovo ravnatelj ZUC- 
a, odluka o povećanju plaće županu 1 
zamjenici jednoglasno potvrđena 


Jedna od važnijih točaka dnevnog 
reda sjednice Županijske skupštine 
KZŽ u petak, bila je polugodišnje 
izvješće o radu krapinsko - zagorskog 
župana Željka Kolara za razdoblje 
srpanj - prosinac 2022. godine. 

Kako je istaknuto u izvješću, za 
program javnih potreba u kulturi 
dodijeljeno je 822.500 kuna, a isto 
tako, osigurane su potpore tradicijskim 
i umjetničkim obrtima, u ukupnom 
iznosu od 198.000 kuna. Potpore je 
dobilo 19 korisnika. 

Iz izvornih sredstava Županije za 
investicijska ulaganja u školske zgrade 
i objekte osigurana su sredstva u 
iznosu od 3 milijuna kuna, za 
sufinanciranje radnih bilježnica za 
učenike svih osnovnih škola osigurana 
su sredstva u iznosu od 1.857.000 
kuna, dok je pak za stipendiranje 


učenika i studenata = izdvojeno 
1.810.000 kuna. 
Za sufinanciranje rada Turističke 
zajednice Krapinsko-zagorske 


županije isplaćen je iznos od 450.000 
kuna, za sajmove i promociju 300.000 
kuna. 

Razvoj poljoprivrede 

Za razvoj poljoprivrede i promociju 
poljoprivredne proizvodnje izdvojeno 
je 168.469,57 kuna bespovratnih 


sredstava. 
ekološke proizvodnje odobreno je 
295.544,12 kuna za 14 korisnika, dok 


Isto tako, za povećanje 


je pak za povećanje stočarske 
proizvodnje odobreno 349.131,25 
kuna za 7 korisnika. Za ulaganje i 
povećanje konkurentnosti 
poljoprivrednika u preradi i stavljanju 
na tržište osigurano je 645.287,31 
kuna. 

U županovom izvješću navedeno je i 
kako je u Novom Sadu održan 
sastanak Upravnog odbora Saveza 
Alpe Jadran na kojem je donijeta 
odluka o potpori projektima u 2023. 
godini. Savez s ukupnim iznosom 
većim od 450.000 kuna podržava 18 
projekata, od čega se gotovo petina 
iznosa odnosi na potporu projektima 
KZŽ. 

Jedna od točaka dnevnog reda 
odnosila se na izmjenu odluke o 
izvršavanju Proračuna KZŽ za 2023. 
godinu. Naime, u Odluci o izvršavanju 
proračuna KZŽ 2023. navedeno je da 
se ovlašćuje župan na zaključivanje 
kratkoročnog = kredita u obliku 
revolvinga ili dopuštenja prekoračenja 
po poslovnom računu do maksimalnog 
iznosa od 20.000.000 kuna odnosno 
2,6. milijuna eura. Radi promjene 
dinamike izvođenja radova i potrebe 


za  premošćivanjem jaza između 
dospijeća obveza i priljeva sredstava 
predložena je = izmjena = iznosa 
revolving kredita na 4.000.000 eura. 
Odluka je prihvaćena bez rasprave. 

Predstavljen je i Plan razvoja KZŽ 
2021.-2027. koji služi kao osnova za 
proračunsko planiranje, investicijsko 
planiranje i korištenje = sredstava 
dostupnih iz EU fondova, uključujući 
sredstva — namijenjena integriranim 
teritorijalnim ulaganjima. Što se tiče 
trenutnog stanja infrastrukture, 
primarna je potreba za poboljšanjem 
dostupnosti i kvalitete fiksne 
širokopojasne infrastrukture, naročito 
u ruralnim područjima. 

U planu je istaknuto da županijom 
prolazi ukupno 102,16 km željezničkih 
pruga, ali navedene nisu značajne za 
međunarodni promet, što predstavlja 
problem u području izvoza roba s 
područja županije. Kako je istaknuto, 
značajan potencijal u željezničkom 
prometu ostvarit će se realizacijom 


projekta “Modernizacija i 
elektrifikacija = željezničke pruge 
Zaprešić — Cakovec na dionici 

Zaprešić — Zabok kojim će se 
povećati kapacitet i brzine pruge te 
stvoriti preduvjeti za daljnji razvoj 
željezničke mreže i = poboljšanje 

mobilnosti stanovništva i roba. 
Ulaganjem u zelene i digitalne 
tehnologije, ostvarenjem energetskih i 


financijskih = ušteda, te općenito 
optimizacijom = poslovnih = procesa 
doprinijet će se povećanju 


produktivnosti sektora. 

- Napravit ćemo dodatan napor da 
što više tvrtki može koristiti mjere. 
Također, strahovito puno smo radili na 
projektima za korištenje obnovljivih 
izvora energije — kratko je dodao 
župan. Na njega i na fokus na 
obnovljive izvore energije nadovezao 
se HDZ-ov Ernest Svažić koji je dodao 
da bi on volio da budu lideri zelene 
tranzicije u Hrvatskoj. 

-Definitivno_ je veći fokus na 
geotermalnim izvorima — energije. 
Očekivao sam da će ovaj plan imati 
konkretne primjere korištenja tih 
potencijala — dodao je Svažić. 

Uzvratio je Kolar da se provode 
konkretni projekti koji će dati podatke 
koliki je točno potencijal geotermalnih 
izvora. 

Županijska uprava za ceste 

Jedna od točaka dnevnog reda 
odnosila se i na imenovanje ravnatelja 
Županijske uprave za ceste KZŽ, a 
kako je pojašnjeno na natječaj su 
pristigle prijave dvojice kandidata, 
Vlade Mezaka i sadašnjeg ravnatelja, 
Stjepana Sirovca. Kandidat Mezak 
pozivao se na pravo prednosti pri 
zapošljavanju temeljem Zakona o 
hrvatskim = braniteljima, a zbog 
nedostatka dokaza to pravo nije mogao 
ostvariti, Upravno je vijeće ŽUC-a za 
imenovanje predložilo Stjepana 
Sirovca. A taj je prijedlog dobio 
potporu svih prisutnih skupštinara. 

Na dnevnom redu našao se i 
prijedlog povećanja plaća župana za 
13 posto i zamjenice župana za 12 


posto. Plaća župana, uvećana za 
minuli radi, iznosi 3.615,56 eura, a 
zamjenice župana, uvećana za minuli 
rad, iznosi 3.030,40 eura. Naravno, 
riječ je o brutto iznosu plaće. 

Naime, od stupanja na dužnost 
župana 2013. godine do danas, 
osnovica za obračun plaće župana i 
zamjenika župana umanjena je tri puta 


i to u siječnju 2014. godine -5%, u 
travnju 2015. godine -6,09% i srpnju 
2015. godine -5%. Predloženo je 
utvrđenje koeficijenta za obračun 
plaće župana 5,96 i koeficijenta za 
obračun plaće zamjenice župana 5,06 
uz primjenu osnovice za izračun plaće 
državnih dužnosnika, koja iznosi 
3.890,00 kuna/516,29 eura. Potrebna 
sredstva za provedbu ove Odluke u 
iznosu od 11.000 eura osigurana su u 
Proračunu KZŽ za 2023. godinu. I ova 
je odluka dobila potvrdi — svih 
skupštinara. 

U sklopu dnevnog reda prihvaćena 
su i Izvješća o radu Županijskog 
savjeta mladih za 2022. godinu, 
Zagorske razvojne agencije, 
Poduzetničkog centra KZŽ, Zavoda za 
prostorno uređenje KZŽ, Javne 
ustanove za upravljanje zaštićenim 
dijelovima prirode na području KZŽ, 
kao i izvještaj o stanju vatrogastva. 

Održana svečana 15. 
obljetnica rada 
Međimurske energetske 


agencije MENEA 


Održana je proslava povodom 15. 
godišnjice djelovanja Međimurske 
energetske agencije MENEA. 
Proslavu su svojim — dolaskom 
uveličali brojni visoki dužnosnici i 
gosti, a proslava se održala u 
Razvojno-edukacijskom centru za 
metalsku industriju — — Metalska 
jezgra. 

Alen Višnjić, direktor Međimurske 
energetske agencije MENEA, 
prisjeća se kako su prije 15 godina 
počeli s prilično — jednostavnim 
ulaganjem soft projekta, pripremajući 
strateške i planske dokumente. S 
vremenom su počeli i realizirati te 
iste projekte i dokumente te napravili 
puno investicija u energetsku obnovu 
zgrada javnih sektora u vrijednosti 
preko 15 milijuna eura. 

-Prosječne uštede koje se ostvaruju, 
prema našim analizama, prelaze 40 
posto. Iako su projektirane _ mnogo 
veće, to nije pravi odraz s obzirom na 
to da se projekt projektira prema 
građevinskom stanju zgrade, a na 
uštede utječe i ponašanje korisnika, 
vremenski uvjeti i mnogi čimbenici 
na koje ne možemo utjecati — rekao je 
Višnjić i najavio skorašnji završetak 
energetske obnove Županijske 
bolnice Čakovec u kojoj će se 
postizati i najveće uštede. 

Višnjić je najavio zanimljivo i 
dinamično razdoblje pred MENEA- 
om pošto su MENEA_ projekti 
odobreni na međunarodnim 
programima i Europskim fondovima. 
No, na zanimljivo razdoblje utječe i 
trenutno nestabilno tržište energenata 
i cijena. 

-S obzirom na inflaciju i na stalna 
poskupljenja = cijene — energenata, 
imamo još više posla i puno veći 

interes za obnovljivim izvorima 
energije jer je sada to postalo 
isplativo svima! Ako budu cijene 
veće, svi energetski projekti bit će 
puno isplativiji tako da vjerujem da 
ćemo imati još više posla i još više 
projekta — zaključio je Višnjić. 

Župan Međimurske županije Matija 
Posavec istaknuo je kako je 
Međimurska energetska = agencija 
MENEA u ovih 15 godina opravdala 
svoje postojanje kao županijska 
potporna institucija koja osmišljava i 
provodi projekte energetske 
učinkovitosti i obnovljivih izvora 
energije. 

-U našem vlasništvu su nekretnine 
poput obrazovanih i zdravstvenih 
institucija i uvijek kada koristimo 
neku šansu da obnovimo te zgrade, 
MENEA je bila zadužena za izradu 
sustava - od izrade energetskog 
certifikata, percepcije onog što treba 
obnoviti, prijave projekta na natječaj. 
Visoka uspješnost u korištenju 
europskih — fondova je, između 
ostalog, zahvaljujući njima — rekao je 
Posavec. 

Dodao je i kako je MENEA-i dan 


zadatak = nalaženja — modela — za 
sklapanje sporazuma za nabavu 
energenata što je Međimurskoj 


županiji u jeku poremećaja na 
energetskom tržištu osiguralo uštede 
koje se mjere u desecima milijuna 
kuna. 

-U ovom trenutku imamo 10-ak 


projekata preko ESCO modela 
energetske — učinkovitosti. Tu su 
područne — škole, ambulante u 


primarnoj zdravstvenoj zaštiti, Dom 
za starije i nemoćne osobe. Koristimo 
tu šansu da bismo imali bolje uvjete i 
pripremamo još barem = 20-ak 
projekata iz ranih — društvenih 
segmenata za zgrade _ od javnog 
interesa. Visoki je postotak 
iskoristivosti fondova i obnovljivih 
zgrada, ali nastavljamo i dalje jer 


potreba uvijek postoji — rekao je 
Posavec i poručio _ kako _je u 
Međimurskoj = županiji energetski 


obnovljeno 18 osnovnih i srednjih 
škola te gotovo sve zdravstvene i 
javne ustanove. 

Posebni — savjetnik — Predsjednika 
Republike Hrvatske za energiju i 
klimu Julije Domac naveo je 
MENEA-u kao primjer svima kako se 
treba raditi, gdje struka dominira, a 
politike ima izrazito malo. 

-Upravo tako treba energetiku 
voditi i na razini Čakovca i na razini 
Zagreba te na razini čitave Republike 
Hrvatske. Po cijeloj Hrvatskoj imamo 
veliku priliku povećati korištenje 

Au GODINU: VAMA 


MEĐIMURSKA 
ENERGETSKA KGENCIJA 
dO. 


sunčeve energije. Sunce u Hrvatskoj 
sjaji puno _ više nego u mnogim 
dijelovima Europe, no, nažalost, po 
količini, po udjelu korištenja sunčeve 
energije po glavi stanovnika mi smo 


drugi najgori u Europi — rekao je 
Domac i istaknuo kako diljem 
Međimurske županije postoje brojni 
potencijali u termalnoj energiji i 
energetskoj učinkovitosti. 

Obilazak olova u Dvoien Stubički 


varani 


Golubovec okrunjen potpisivanjem novog 
ugovora vrijednog 2.166.518 eura! 


Ispred Dvorca Stubički Golubovec 
održano je potpisivanje ugovora o 
konstruktivnoj = sanaciji temelja i 
podruma Dvorca Stubički Golubovec. 

Ugovor vrijedan 2.166.518 eura 
potpisali su župan Krapinsko-zagorske 
županije Željko Kolar i Vlado Ćorluka, 
direktor izvođača radova. 

Kolar kaže kako je svima u interesu da 
se posao uređenja i sanacije dvorca 
odradi maksimalno kvalitetno. 

-Svaka ovakva vrsta potpisivanja 
novog ugovora korak je bliže našem 
konačnom cilju, a to je otvorenje 
Znanstveno edukacijsko-zabavnog 
centra ovdje u Donjoj Stubici. Sljedeći 
korak je cjelovita obnova u kojoj bi bio 
pomoćni objekt i kompletan završetak 
dvorca, a sama postava onda preko ITU 
mehanizma Grada Zagreba ili nekog 
drugog europskog fonda — rekao je 
Kolar. 

Ovim ugovorom biti će završena 
konstruktivna obnova koja bi to lipnja 
ove godine trebala biti završena. 


Direktorica = Poduzetničkog centra 
Krapinsko-zagorske županije Helena 
Matuša kaže kako će se 


rekonstrukcijama stvoriti prvi hrvatski 
Znanstveno edukativno-zabavni centar 
Zagorje. 

-Suvlasnici dvorca Krapinsko- 
zagorska županija i Grad Donja Stubica 
pokrenuli su ovaj projekt zajedno sa 
svojim partnerima kako bi u njemu 
prezentirali dostignuća hrvatskih 
znanstvenika. To je koncept koji 
približava znanost na jedan zaista 

zabavan edukativan način i zapravo je to 
prvi projekt koji će spojiti i kulturnu 
baštinu i znanost — priopćila je Matuša i 
dodala kako će u obnovljenoj kulturnoj 


baštini prikazivati sve što su kroz 
povijest hrvatski znanstvenici uspjeli 
postići. 

Potpisivanju ugovora prisustvovala je 
i pročelnica Upravnog odjela za javnu 
nabavu i Europske fondove Vlatka 
Mlakar koja je rekla da su radovi na 
sanaciji dvorca počele još početkom 
2022. godine. 

-Krapinsko-zagorska županija 
podnijela je Ministarstvu kulture i 
medija zahtjev za dodatnih 2,2 milijuna 
eura kako bi se mogli financirati ovi 
dodatni radovi. Dodatak ugovora je 
potpisan, sredstva su odobrena te 
ukupna vrijednost sanacije dvorca iznosi 
5.040.000 eura — izjavila je Mlakar. 

Rad Centara izvrsnosti 
Varaždinske županije prepoznat 
u zemlji 1 inozemstvu 


Centre izvrsnosti Varaždinske županije posjetili su 
predstavnici Centra za poticanje darovitosti iz Rijeke, a sve 
u svrhu razmjene iskustva, mišljenja i jačeg povezivanja 
između dvaju centra. 

Predstavnici Centra za poticanje darovitosti iz Rijeke koje 
je predvodila Antonia Ćurić, predsjednica Centra najprije su 
obišli Prvu gimnaziju Varaždin, sjedište Centara izvrsnosti iz 
matematike, biologije i šaha gdje su ih pozdravili župan 
Varaždinske županije Anđelko Stričak, pročelnik Upravnog 
odjela za prosvjetu, kulturu i sport Miroslav Huđek te 
ravnateljica Prve gimnazije Varaždina Janja Banić. 

Ravnateljica Banić gostima je predstavila školu, ali i rad 
Centara koji imaju sjedište u Prvoj gimnaziji, inače trećoj 
najstarijoj gimnaziji u Hrvatskoj, dok je pročelnik Huđek 
prezentirao rad, aktivnosti i rezultate koje postižu učenici 
koji pohađaju Centre izvrsnosti. 

Župan Stričak je gostima također poželio srdačnu 
dobrodošlicu naglasivši pritom kako učenici mogu razvijati 
svoje talente upravo zahvaljujući centrima izvrsnosti. 

— Da su Centri izvrsnosti opravdali svoje postojanje 
potvrđuje veliki broj medalja koje naši učenici osvajaju na 
mnogobrojnim nacionalnim i međunarodnim natjecanjima. 
Naši učenici moraju biti upoznati s novim tehnologijama, a 
u ovim Centrima za to imaju priliku. Posebno smo ponosni 
na formiranje strukovnih centara izvrsnosti jer smo time 
povezali gospodarstvo i obrazovanje — rekao je župan. 

Nakon Prve gimnazije, sudionici obilaska posjetili su u 
pratnji ravnatelja škola te voditelja Centara sjedište Centra 
izvrsnosti za kemiju u Graditeljskoj, prirodoslovnoj i 
rudarskoj školi Varaždin, zatim Strojarsku i prometnu školu 
Varaždin u kojoj se nalazi sjedište Centra izvrsnosti za 
matematiku. Obišli su i Centre izvrsnosti za astronomiju, 
fiziku, hrvatski jezik te Strukovni centar za elektrotehniku u 
Elektrostrojarskoj školi Varaždin, a svoj posjet Centrima 
izvrsnosti završili su obilaskom Centra izvrsnosti za likovnu 
umjetnost u Srednjoj strukovnoj školi Varaždin. 

Inače, Centar za poticanje darovitosti iz Rijeke osnovan je 
1997. godine te organizira radionice za djecu predškolske i 
rane školske dobi. Radionice pokrivaju raznolika područja: 


: a 


od upoznavanja sa strateškim društvenim igrama, traženja 
kreativnih rješenja za ponuđene probleme do poticanja 
razvoja početnog znanstvenog promišljanja u djece te su 
stručno vođene. 

Obilježena 30. obljetnica akcije 
»Drače“, počast poginulima 
odao 1 župan Anđelko Stričak 


U organizaciji 7. gardijske brigade 
Puma", Općine Poličnik i Udruge 
hrvatskih dragovoljaca Domovinskog 
rata općine Poličnik održano je 
obilježavanje 30. obljetnice akcije 
,»Drače*. 

Kao i svake godine obilježavanje je 
započelo Svetom misom u crkvi 
Gospe od zdravlja u Suhovarima, 
zatim su položeni vijenci i zapaljene 
svijeće kod spomenika u Suhovarima, 
a nakon toga je obilježavanje 
nastavljeno polaganjem vijenaca i 
obilaskom = mjesta stradavanja te 
prisjećanjem na poginule gardiste u 
akciji ,,Drače". 

Uz načelnika Općine Poličnik 
Davora Lončara, pripadnike Udruge 
veterana 7. gardijska brigada ,,Puma"', 
predvođene predsjednikom Robertom 
Pujom, = izaslanstvo 2. oklopno 
mehanizirane bojne ,, Puma" na čelu 
s = zapovjednikom — Krunoslavom 
Slavincem počast poginulima je u 
pratnji Husarske garde odao i župan 
Varaždinske županije — Anđelko 
Stričak. 

Obilježavanju je nazočio i general 


Rahim Ademi, kao i članovi te 
predstavnici mnogobrojnih 
braniteljskih udruga s područja 


Općine Poličnik te cijele Zadarske 

županije. 

Župan Stričak se zahvalio 
mještanima te načelniku Općini 
Poličnik što obilježavaju, čuvaju i 
cijene žrtvu pripadnika legendarne 7. 
gardijske brigade ,,Puma. 

— Kada nas sjećanja vrate tridesetak 


godina — unatrag, na — području 
Zadarsko-kninske županije bile su 
dvije naše postrojbe, Specijalna 


jedinica policije “Roda? 1 7. gardijska 
brigada ,,Puma*'. Tada je ovdje u 
Suhovarama poginulo 11 pripadnika 
Puma, a mjesec dana prije u akciji 
“Maslenica? jedan pripadnik 
Specijalne jedinice policije “Roda. 
U VRO Oluja pripadnici “Roda" 
napredovali su s dalmatinske strane 
Velebita preko malog Alana, Gračaca 
sve do Donjeg Lapca odnosno 

granice s Bosnom i Hercegovinom, a 
“Pume" u kontra smjeru iz BiH preko 
Dinare do Knina. Velike žrtve, 
ogroman doprinos slobodi, iz kojih bi 
trebali crpiti odlučnost da stvaramo 
što prosperitetniju Domovinu- rekao 
je župan Stričak. 

Načelnik Općine Poličnik Davor 
Lončar je naznačio kako su žitelji 
ovog kraja dužni dati zahvalu 7. 
gardijskoj brigadi. 

-Niti imamo pravo, a niti ćemo 
zaboraviti te dane, a poglavito ćemo 
se uvijek s ponosom sjećati onih koji 
su dali svoje živote u obrani ovog 
dijela — Hrvatske. — Pripadnici 7. 
gardijske brigade su jako puno učinili 
za obranu Hrvatske - rekao je 
načelnik Davor Lončar. 

Robert Puja, predsjednik Udruge 
veterana 7. gardijska brigada ,,Puma" 
zahvalio se domaćinima na 
organizaciji svečanosti obilježavanja 
akcije ,,Drače". 

— Na današnji dan obilježavamo 
trideset godina od akcije ,,Drače" u 
kojoj nam je poginulo 11 pripadnika 
dok ih je 21 bilo ranjeno, a od njih je 
jedan pripadnik bio i zarobljen pa 
kasnije razmijenjen. Sama akcija je 
inače izvedena u dva navrata, 3. i 5. 
ožujka 1993. godine. U prvi napad 
pripadnici Puma krenuli su u noći 2. 

na 3. ožujka no zbog iznimno loših 
vremenskih uvjeta pa i nepoznavanja 
terena napad je nažalost zaustavljen, 
a grupa je vraćena na početne 
položaje. Nakon konsolidacije snaga 
5. ožujka krećemo u novi napad na 
selo, ovaj put s novom taktikom 
napada iz dvaju pravaca te topničkom 
i tenkovskom potporom. Neprijatelj 
se povukao s prednjih otpornih 

točaka i posakrivao po podrumima te 
su hrvatske snage zauzele njihove 
najisturenije položaje, no ubrzo 
dolazi do borbenog kontakta s 
neprijateljem i njihova jakog otpora i 
protunapada. Moram naglasiti kako je 
selo Drače. ostalo u rukama 
neprijatelja, a oslobođeno je u 
operaciji Oluja — opisao je Puja tijek 
operacije Drače. 

Zagrebačka županija osigurala 
gotovo milijun eura za 
financiranje osam T1 timova 
hitne pomoći 1 dva tima saniteta 


Kako bi osigurala — ujednačenu 
dostupnost hitne medicinske pomoći 
svim stanovnicima, Zagrebačka 
županija osigurala je 986.148 eura 
kojima će se financirati rad osam T1 
timova hitne pomoći i po prvi puta rad 
dva tima sanitetskog prijevoza. Od 
navedenog iznosa, s 813.608 eura 
Županija će financirati rad tri TI tima u 
Samoboru, tri T1 tima u Zaprešiću i po 
jedan TI tim u Ivanić-Gradu i Svetom 
Ivanu Zelini, dok će sa 172.540 eura biti 
financiran rad dva tima sanitetskog 
prijevoza — u Svetom Ivanu Zelini i 
Vrbovcu. 

Naime, Zagrebačkoj županiji je, 
temeljem Mreže hitne medicinske 
pomoći koju je donijelo Ministarstvo 
zdravstva, utvrđeno 45 TI timova, od 
kojih Zavod za hitnu medicinu 
Zagrebačke županije ugovara s HZZO- 
om 43 TI tima, a dva TI tima obavezna 

je financirati Zagrebačka županija. 

S obzirom da utvrđeni broj TI timova nije 
dostatan kako bi se osigurala ujednačena 
dostupnost i kvaliteta ove zdravstvene 
djelatnosti za sve stanovnike, a prijedlozi 
Zagrebačke županije za izmjenu mreže 
hitne medicine prema resornom 
Ministarstvu do sada nisu uvaženi, 
Zagrebačka županija odlučila je i u 2023. 
godini financirati rad još šest dodatnih T1 
timova. 

- Jedina smo županija koja nema 
županijsku opću bolnicu na svom području, 
iznimno smo tranzitna županija koju 
presijecaju brojne autoceste i brze ceste, a tu 
je i međunarodna zračna luka i naš 
specifičan teritorijalni oblik — sve su to 
rizici koji mogu dovesti do nesreća i potrebe 
za intervencijama hitne pomoći - rekao je 
prilikom uručenja ugovora Zavodu za hitnu 
medicinu župan Zagrebačke županije 
Stjepan Kožić te dodao da Zagrebačka 
županija dugi niz godina financira rad 
dodatnih T1 timova. 

- Prije smo o tome govorili kao o 
nadstandardu, no potrebe na terenu govore 
o tome da s ovom brojkom od 5I TI tim 
jedva = uspijevamo = održavati = sustav 
funkcionalnim. Ono za što se zalažemo je 
da se Mreža hitne medicine izmijeni na 
način da Zagrebačkoj županiji bude 
osigurano ukupno 60 T1 timova, no do toga 
do sada nažalost nije došlo - istaknuo je 
Kožić. 

U ime Zavoda za hitnu medicinu 
Zagrebačke županije vrijedne ugovore 
preuzeo je ravnatelj Davorin Gajnik pritom 
zahvalivši Županiji na pomoći i suradnji bez 
koje bi rad Zavoda bio vrlo otežan. 

- Zagrebačka županija ima oko 300.000 
stanovnika, od toga gradovi Samobor, Sveta 
Nedelja i općina Stupnik koji zajedno imaju 
60.000 stanovnika, imaju ugovoreno pet T1 
timova, što je po jedan TI tim u smjeni — 
kao što imaju i gradovi poput Ozlja i Čazme 
- usporedio je Gajnik dodavši da bi bez 
financiranja dodatnih timova na tom 
području rad službe bio nemoguć. 

Također, osvrnuo se i na 27 milijuna kuna 
koje je Županija iz uložila u kupnju 80 
vozila u proteklih osam godina. 

- Od 2014. godine do danas se godišnji 
iznos decentraliziranih sredstava za kupnju 
vozila nije promijenio. Tada smo mogli 
godišnje kupiti 10 vozila, sada je to 
nemoguće. Naši automobili — godišnje 
prijeđu 80.000 do 100.000 kilometara i 
trebalo bi svake godine promijeniti po jedno 
vozilo u svakoj od osam ispostava, a tu je i 
HZZO koji nam plaća samo 1,75 kn goriva 
po prijeđenom kilometru i da nije bilo 
pomoći Zagrebačke županije, Zavod ne bi 
mogao raditi, a naši stanovnici imali bi 
daleko nekvalitetniju zdravstvenu zaštitu - 
naglasio je Gajnik. 


17 


Općina Goričan osigurala 
rekordan iznos za rad svojih 
udruga, načelnik Sinković 


uručio ugovore 


U multimedijalnoj dvorani Općine 
Goričan održano je = potpisivanje 
ugovora o financiranju programa i 
projekata udruga u 2023. godini. 
Ugovore su potpisali načelnik Općine 
Goričan Emanuel 
Sinković te predsjednici udruga koje 
djeluju na području općine. 

Općina Goričan će za rad udruga 
izdvojiti ukupno 36.100 eura, odnosno 
272.000 kuna, što je najveći iznos do 
sada. 

Za udruge iz područja sporta 
osigurano je 20.307 eura, a za one iz 
područja kulture 15.793 eura. 


VRIJEDAN PROJEKT: 


Nakon potpisanih ugovora načelnik 
Sinković čestitao je svim 
predstavnicima udruga te ih pozvao da 
im dodijeljena sredstva budu poticaj i 
motivacija da nastave svojim radom, 
zalaganjem i aktivnostima obogaćivati 
društveni život Goričana. 


Savska Ves uskoro dobiva novi 
društveni i vatrogasni dom 


Gradonačelnica = Čakovca Ljerka 
Cividini zajedno s predstavnicima 
Dobrovoljnog vatrogasnog društva 


Savska Ves, predsjednikom Mjesnog 
odbora i izvođačima radova obišla je 
radove na rekonstrukciji i izgradnji 
društvenog i vatrogasnog doma u 
Savskoj Vesi i uvjerila se da ovaj 
vrijedan i prijeko potreban projekt ide 
svojim tokom. 

Riječ je o investiciji vrijednoj više od 
663 tisuće eura koja je u 80-postotnom 
iznosu  sufinancirana iz Programa 
ruralnog razvoja, a njome će mjesto 
dobiti novo vatrogasno spremište, dvije 
garaže, urede za sastanke, dvoranu s 
kuhinjom, prostorije za mladež, prostore 


za udruge, mjesni odbor te vatrogasce. 
Kako je poručila gradonačelnica 
Cividini, dom će biti isključivo u službi i 
na korištenje mještanima i vatrogascima. 
-Radovi idu prema planu i vjerujem 
kako ćemo svi biti ponosni na sve ono što 
će Savčarke i Savčari ostvarivati u 


razdoblju = koje = dolazi, =— upravo 
zahvaljujući novim uvjetima — rekla je 
Cividini. 

Najavila je i kako je već u pripremi 
velika proslava na kojoj će se 19. 
kolovoza okupiti cijela Savska Ves. Uz 
proslavu dana mjesta, obilježit će se i 
velika  stota obljetnica DVD-a _i 
predstaviti monografija, a tom prilikom 
novi će dom biti i svečano otvoren. 

Gregurovic: Dati dio sebe u službu 
humanosti je posebno važno 1 treba 
se posebno cijeniti 


Osnovna škola Gornje Jesenje u subotu 
je bila domaćin Gradskog natjecanja 
mladih Hrvatskog crvenog križa iz 
znanja i vještina pružanja Prve pomoći, a 
koje se odvijalo u organizaciji Gradskog 
društva Crvenog križa Krapina. 

U kategoriji podmlatka natjecali su se 
učenici iz OŠ Ljudevit Gaj Krapina te 
OŠ Jesenje, dok su se u kategoriji mladih 
natjecale dvije ekipe Srednje škole 
Krapina. Kao pobjednici ovog Gradskog 
natjecanja, na Međužupanijskom 
natjecanju, koje će se održati u 
Međimurju 1. travnja, sudjelovat će 
učenici OŠ Jesenje i pobjednička ekipa 
SŠ Krapina. 

Kao domaćin okupljene 
osnovnoškolce na samom je početku 
pozdravio načelnik  Jesenja, Dario 
Cvrtila izrazivši zadovoljstvo što je 
upravo njihova škola, odnosno općina 
domaćin velikog natjecanja te je poručio 
mladima: 

- Znanja koja se stječu na ovakvim 
natjecanjima kao i na edukacijama koje 
prethodno prolazite, možda će vam u 
daljnjem životu biti od ključne važnosti 
da nekome spasite život. Nadam se da 
nećete nikada imati potrebu upotrijebiti 
to znanje, ali sam siguran, da ukoliko se 
ipak nađete u takvoj situaciji da ćete 
upravo zahvaljujući ovakvom projektu i 
natjecanjima to odraditi onako kako je 
potrebno - poručio je mladima načelnik 
Cvrtila. 

Naglasivši kako je ponosan na sve one 

koji su se uključili u pripremu ovog 
hvalevrijednog događanja, 
gradonačelnik Krapine, Zoran 
Gregurović otvorio je samo natjecanje. 

- Poručio bih da u današnje vrijeme 
koje je uistinu ubrzano,  obasuto 
informacijama, društvenim mrežama i 
nizom aktivnosti — dati dio sebe u službu 
humanosti je posebno važno i to je nešto 
što se treba posebno cijeniti - rekao je 
Gregurović te pritom napomenuo kako je 
sve ono što su natjecatelji naučili 
povodom natjecanja iz Prve pomoći, 


kapital za budućnost, no kako se nada da 
im nikad neće zatrebati. 

- Ako pratimo sve ono što se događa 
oko nas, posebno ove ekstremne situacije 
poput nevremena, potresa, poplava, 
prometnih nezgoda — ovaj kapital će vam 
pomoći i sigurno dati mogućnost da 
nekome pomognete te da možda nekome 
spasite život — rekao je Gregurović i 
zahvalio svima koji su odvojili svoje 
slobodno vrijeme kako bi se pripremili 
za natjecanje. 

Predsjednica GDCK-a Krapina 
Mirjana Laginja u svom je obraćanju 
pojasnila kako je njihovo natjecanje po 
mnogo čemu drugačije od natjecanja 
koja se u ostalim školama odvijaju 
posljednjih dana. 

- Natjecanje je to koje zajedno provode 
i Agencija za odgoj i obrazovanje i 
Hrvatski Crveni Križ, odnosno naše 
Gradsko društvo. To je natjecanje čiji 
sadržaj nije sastavni dio nastavnih 
predmeta i za koje nećete dobiti neku 
ocjenu iz = određenog = nastavnog 
predmeta, ali time je ono i vrijednije i tim 
više vam želim čestitati što ste odlučili 
danas biti ovdje, što niste sve ovo učili za 
ocjenu, nego ste učili kako bi stekli neka 
nova znanja i vještine kojima možete 
pomoći onima kojima je pomoć potrebna 
— rekla je Laginja. 

Suorganizator ovog natjecanja mladih 
je Ministarstvo znanosti i obrazovanja, a 
završno, Državno natjecanje održat će se 
13. svibnja u Zagrebu. 

Ekipe OŠ Koprivnički Bregi i SŠ Koprivnica 


predstavljat će Koprivničko - križevačku županiju na 
međužupanijskom natjecanju mladih Crvenog križa 


Gradsko društvo Crvenog križa Koprivnica 
organiziralo je u Osnovnoj školi Podolice u 
Koprivnici natjecanje mladih, na kojem je 
sudjelovalo 12 ekipa podmlatka i mladeži 
Crvenog križa. 

Okupljene su na početku pozdravili 
gradonačelnik = Koprivnice i saborski 
zastupnik Mišel Jakšić, koji je i otvorio 
natjecanje, = zamjenik = koprivničko  - 
križevačkog = župana — Ratimir Ljubić, 
ravnateljica OŠ Podolice Helena Knežević te 
ravnateljica GDCK-a Koprivnica Adela 
Sočev. 

— Sretni smo što ponovno, nakon dvije 
godine pauze zbog pandemije koronavirusa, 
organiziramo natjecanja mladih Crvenog 
križa. Prilika je to da učenici pokažu što su 
naučili, a uvjerena sam da su sa svojim 
mentorima uložili mnogo truda u pripremu za 
natjecanje. Pri tom su ujedno stekli 
neprocjenjivo znanje i vještine reagiranja u 


kriznim situacijama i pružanja prve pomoći 
koje može spasiti ljudske živote - rekla je 
ravnateljica GDCK-a Koprivnica Sočev. 

Na natjecanju su ekipe pokazale teorijsko 
znanje o Međunarodnom pokretu Crvenog 
križa, Hrvatskom Crvenom križu, prvoj 
pomoći i poznavanju ljudskih prava, dok su u 
praktičnom = dijelu na radilištima s 
realističnim prikazom situacija i ozljeda 
pokazali vještine iz pružanja prve pomoći. 
Natjecalo se devet ekipa podmlatka iz osam 
osnovnih škola s područja djelovanja GDCK 
Koprivnica i tri ekipe mladih iz svake od 
koprivničkih srednjih škola. 

U kategoriji podmlatka pobijedila je ekipa 
OŠ Koprivnički Bregi s  mentoricom 
Rosanom Vucković Kišić, drugo mjesto je 
osvojila ekipa koprivničke OŠ Antun Nemčić 
Gostovinski čiji je mentor Goran Višak, a 
treće ekipa OŠ Braća Radić iz Koprivnice s 
mentoricom Lidijom Petras. Sudjelovale su 


ONE SU HRABRE I POŽRTVOVNE 
Održan prijem za vatrogaskinje Koprivničko 


U prostorijama Društvenog doma u 
Đelekovcu u nedjelju je održan drugi Prijem 
za žene u vatrogastvu koji je okupio članice 
dobrovoljnih = vatrogasnih društava s 
područja Koprivničko - križevačke županije. 
Uz domaćine DVD Đelekovec i Općinu 
Đelekovec te organizatora, Vatrogasnu 
zajednicu KKŽ koju su predstavljali 
predsjednik Darko Palaš i glavni 
zapovjednik Zvonimir Habijan, prijemu je 
ispred KKŽ prisustvovao zamjenik župana 
Ratimir Ljubić. 

Predsjednik VZ KKŽ Darko  Palaš 
zahvalio je svim članicama na požrtvovnosti 
koju ulažu u vatrogasnu djelatnost te 
naglasio kako u vatrogastvu nije važan spol 

već povjerenje u osobu koja je na 
intervenciji. 

- Hvala vam na vašoj službi u vatrogasnim 
društvima diljem naše županije te što 
zajedno s muškim kolegama činite veliku 
zajednicu koja ulijeva povjerenje i sigurnost 


još i ekipe Podolice 1 i Podolice 2 čiji je 
mentor Miroslav Kanisek, ekipa OŠ 
Sokolovac s mentoricom Jelenom Hunjadi, 
ekipa OŠ Prof. Blaža Mađera iz Novigrada 
Podravskog s mentoricom Kristinom Ružić 
Spitek, ekipa OŠ Andrije Palmovića iz 
Rasinje s mentoricom Marinom Kovaček i 
ekiša OŠ Gola s mentoricom Sandrom Slama. 

U kategoriji mladeži najbolja je bila ekipa 
Srednje škole Koprivnica s mentoricom 
Anitom Galinec, drugo mjesto osvojila je 
ekipa Gimnazije Fran Galović s mentoricom 
Kristinom Bukvić, dok je treće mjesto 
zauzela ekipa Obrtničke škole Koprivnica s 
mentoricom Petrom Zrinski. 

Najuspješnija ekipa iz svake kategorije na 
ovom, gradskom natjecanju plasirala se na 
međužupanijsko natjecanje u Bjelovaru 1. 
travnja. A najuspješniji s tog natjecanja 
predstavljat će ovaj kraj na državnom, 24. 
natjecanju mladih HCK u Zagrebu. 


- križevačke županije 


našim sugrađanima - istaknuo je Palaš. 

Okupljene su pozdravili i zamjenik 
župana = Ratimir Ljubić, = županijski 
vatrogasni zapovjednik Zvonimir Habijan, 
te domaćini — načelnica Lara Samošćanec i 
predsjednik DVD-a Đelekovec Marijan 
Posavec.Svi oni čestitali su ženama u 
vatrogastvu na hrabrosti i požrtvovnosti te 
im zahvalili na radu i trudu koji ulažu u 
svojim dobrovoljnim vatrogasnim 
društvima. 

Koprivničko - križevačka županija po 
broju žena u vatrogastvu druga je u 
Hrvatskoj. Od ukupno 9500 vatrogasaca, 
njih 2264 je žena, a od 1725 operativnih 
vatrogasaca, čak 214 je vatrogaskinja. 

Potvrđena kreativnost 1 | 
nadarenost međimurskih učenika 


Nakon međuopćinskih smotri održanih u 
Osnovnoj školi Jože Horvata u Kotoribi te 
u OŠ Nedelišće, probrani su učenički 
radovi za županijsku smotru LiDraNo, koja 
je održana u čakovečkom Centru za 
kulturu, a domaćin je ove godine Osnovna 
škola Donja Dubrava. 

Na ovogodišnjoj smotri literarnog, 
dramsko-scenskog i novinarskog 
stvaralaštva sudjelovalo je 80 učenika te 37 
mentora iz 18 osnovnih škola Međimurske 
županije. I novi LiDraNo pokazao je 
maštovitost, odvažnost i kreativnost kao 
rezultate predanog rada u nastavi. 

Smotri je cilj njegovanje materinjeg 
jezika i jezične baštine te se radovi u nizu 
kategorija ne rangiraju, već komisija iznosi 
mišljenja i sugestivne komentare koji djeci 
daju jasne smjernice za razvoj vještina. 

Na ovogodišnjoj županijskoj smotri 
predstavljeno je 11 literarnih radova među 
kojima je pet radova predloženo za državnu 
smotru LiDraNo, zatim šest samostalnih 
novinarski radova od kojih su tri 
predložena za državnu razinu smotre, četiri 
školska lista uz tri predložena za višu 
razinu, dvije radijske emisije, te četiri 
radijske igre među kojima su tri predložene 
za državnu razinu. Učenici su izveli i 21 
scenski nastup. 

- Uvijek je LiDraNo kruna stvaralaštva, 
kruna truda koji ulažu učitelji i učenici koji 
žive za dan smotre. — Ovogodišnja 
županijska smotra okupila je više od 80 
učenika, veliki broj radova te iznjedrila i 
naše kandidate za državnu razinu te mislim 
da svi možemo biti ponosni na učenike jer 
imaju entuzijazam i darovitost te volju da 
se posvete sadržajima koji ih obogaćuju, 
iako nisu usko vezani uz nastavni program. 

To nam je podstrek da i dalje stvaramo 
bolje uvjete u našim školama od 
jednosmjenske nastave nadalje, da koliko 
god možemo pomažemo učenicima i 
roditeljima te zajedno stvaramo sretniju 
sredinu - rekao je međimurski župan Matija 
Posavec na otvorenju županijske smotre 
LiDraNo u Čakovcu. 

U kategoriji literarnog stvaralaštva za 
državnu razinu smotre predloženi su 
sljedeće učenice: Ema Fegeš, Franka 
Mesarić, Ramona Matotek, Beata Horvat, 
te Karla Novak. 

U kategoriji novinarskog 
državnu smotru predloženi 


izraza za 
su radovi 


učenika Maxa Varge, Lovre Podvezanca i 
Neve Novak. 

Za državni LiDraNo kandidirana su tri 
školska lista: Ivančica, tiskani list OŠ 
Ivanovec kojemu je urednica učenica Eva 


Šafarić, = zatim Klopotec, list OŠ 
Strahoninec koji uređuje učenica Elena 
Vrtarić, te Prvi koraci, list OŠ Petar Zrinski 
Šenkovec kojemu je urednica učenica 
Elena Abramović. 

U kategoriji radijske igre komisija je za 
državnu smotru predložila radove Ele 
Zoričić i Liv Kolarić, zatim Roka Petrovića 
i Filipa Lea Korenta, te radijsku igru Emili 
Šečić i Davida Kovačića. 

Učenici Osnovne škole Ljudevit Gaj 
Krapina obilježili 150. obljetnicu 
rođenja Marije Jurić Zagorke 


U Osnovnoj školi Ljudevit Gaj Krapina 
obilježena je 150. obljetnica rođenja 
Marije Jurić Zagorke, najistaknutije 
hrvatske književnice i prve hrvatske 
Pracaić osmislila je tjedan aktivnosti, 
posebno za učenike 8. razreda jer je 
Zagorka na popisu lektire za osmaše. 

Kao uvod u obilježavanje obljetnice 
organizirali su susret s  publicistom 
Marijanom Tenšekom, velikim 
poznavateljem Zagorkinog života i rada. 
Izložba književnih djela, — originalni 
izlazili u Obzoru te brojni dokumenti, 
novinski članci, novine, plakati, sitni tisak 
vezan uz Zagorku, prikazani su učenicima 
tijekom susreta. 

Budući da su znali da je Tenšek veliki 
poznavatelj Zagorkina života i da je 
sudjelovao i u snimanju serijala “Hrvatski 
velikani" Roberta Knjaza o Zagorki, 
pozvali su ga da im ispriča priču u 
Marijinom životu. = Događaju = su 
prisustvovali učenici 8. a, 8. b i 8. c 
razreda te učiteljica hrvatskog jezika Jasna 
Leljak, defektologinja Aleksandra 
Podsečki i ravnateljica Vlatka Družinec. 
Suzana Pracaić. 

Učenici su prvo upoznali tko je Marijan 
Tenšek. Saznali su tako da je rođen u 
Zagrebu, a da je osnovnu školu polazio u 
Lepajcima i Krapini. Završio je Tehničku 
školu Ruđer Bošković i Višu tehničku 
školu sigurnosti na radu. Radio je i u 
Srednoj školi Krapina, no ljubav prema 
kulturi, zavičaju i povijesti zagorskoga 
kraja usmjerila ga je u istraživanje i 
samostalno izdavaštvo. 

Živi u Galovcu Začretskome i vodi 
izdavačku tvrtku Elektronika-Nakladnik. 
Surađuje s mnogim znamenitim osobama i 
intelektualcima, institucijama, muzejima, 


arhivima, knjižnicama, društvima, 
umjetnicima... = Velik je = entuzijast, 
neumorni istraživač, = zaljubljenik u 
Zagorje, = kulturno-povijesnu baštinu 


zagorskog kraja i svojim izdavaštvom 
čuva povijest od zaborava. 


Vlasnik je — mnogobrojnih starih, 
vrijednih publikacija, prvih izdanja, 
sakuplja novinske = članke, = novine, 
časopise, brošure, kataloška izdanja, 

razglednice, 
bogatstvo pisane i 
baštine. Približio im je i upoznao ih sa 
Zagorkom te objasnio kakve veze ona ima 
s Krapinom?! 

G. Tenšeku pripremili su i iznenađenje. 
Kakav bi to bio rođendan, da nema 


fotografije... veliko 
tiskane zavičajne 


rođendanske torte?! Tortu su izradile 
kuharice Branka Čaušević i Andrijana 
Frljužec prema izvornom = receptu 
“Lješnjakova torta po receptu Zagorkine 
majke Josipe" koji je otkrio Tenšek te s 
njim uživali u bogatstvu okusa. 

Glavni događaj bio je 
performans Dubravke Vidović, 
predsjednice — Društva — Marije Jurić 
Zagorke, pod nazivom “Susret sa 
Zagorkom'". Performans je ostvaren u 
suradnji s Gradskom knjižnicom Krapina, 
kao dio njihovog programa obilježavanja 
“Mjeseca Marije Jurić Zagorke" uz 


glumački 


potporu Ministarstva kulture i medija RH i 
Grada Krapine. 

U četvrtak, 2. ožujka , na 150-tu 
obljetnicu rođenja Marije Jurić Zagorke, 
učenici matične škole 8. a, 8.bi8. c te 8. 
š (Područne škole Donja Šemnica) su 
zajedno s učiteljicama Mirom Benc, 
Jasnom Leljak, Andrejom Drašković i 

jižni Suzanom Pracaić, 
sudjelovali u programu obilježavanja 
"Mjeseca Marije Jurić Zagorke" Gradske 
knjižnice Krapina. 

Prisustvovali su umjetničkom 
performansu Dubravke Vidović “Susret sa 
Zagorkom", koji je rezultat dugogodišnjeg 
rada i istraživanja Zagorkinog života i 
njezinih djela. Bio je to nastavak priče o 
Zagorki. 

Saznali su više o Zagorki, no, posebnost 
događaja je bio osjećaj kao da im govori 
sama = Zagorka. — Dubravka — Vidović 
utjelovila je Mariju Jurić Zagorku te 
govori u prvom licu o svom privatnom 
životu, teškom djetinjstvu, novinarskom i 
književnom radu, nacionalnoj 
osviještenosti, zalaganju za slobodu i 
prava žena, o susretima sa političarima i 
književnicima svoga vremena... 

Upoznali su njezine misli i osjećaje, 
saznali o njenoj borbi i neprihvaćanju u 
društvu i politici kao žene intelektualke, 
kako je ispreplela novinarski i književni 
rad samo da bi pisala. 

Društvo 


Tradicionalnom podjelom cvijeća varaždinski HNS 
sugrađankama čestitao Međunarodni dan žena Za 
jednaka prava moramo se boriti svaki dan 


Već tradicionalno, povodom nadolazećeg Međunarodnog 
dana žena, članovi varaždinskog HNS-a u subotu su cvijećem i 
malim znakom pažnje razveselili svoje sugrađanke i čestitali im 
njihov dan. Uz mjesne odbore i centar grada, posjetili su i 
varaždinski Dom za starije i nemoćne osobe kako bi zahvalili 
umirovljenicama koje su cijeli svoj radni vijek stvarale bolju, 
ljepšu i ravnopravniju zajednicu. 

lako je društvo napredovalo po pitanju ženskih prava, HNS 
kao liberalna stranka centra ističe kako su borba protiv svih 
oblika diskriminacije i neravnopravnosti i dalje nužni, a prava i 
ravnopravnost žena nešto je za što se potrebno glasno zalagati 
svaki dan, ne samo na Međunarodni dan žena. 

- Osim malog znaka pažnje kojim smo našim sugrađankama 
čestitali njihov dan, željeli smo poslati poruku da se njihovi 
uspjesi moraju slaviti svaki dan, ne samo na Dan žena. Iako 
živimo u 21. stoljeću u nekim su društvima žene i dalje 
diskriminirane 1 njihov se rad, trud i zalaganje, bilo u 
obrazovanju, bilo u daljnjem životu ne vrednuju jednako kao 
kod muškaraca. Upravo je to ono što HNS kao stranka koja se 
zalaže za potpunu i istinsku ravnopravnost svih građana želi 
promijeniti — rekao je Igor Klopotan, predsjednik varaždinskog 
HNS-a. 

Naglasio je i da se žene, nažalost, u svakodnevnom životu i 
dalje susreću s raznim oblicima diskriminacije što je 
nedopustivo jer upravo su one stup obitelji, pa tako i društva u 
cjelini. 

- Baš zbog toga, za njihova jednaka prava i položaj moramo 
se boriti svaki dan — zaključio je Klopotan. 

Kao i prijašnjih godina, članovi varaždinskog HNS-a 1 ove su 
subote posjetili Dom za starije i nemoćne osobe gdje su 
cvijećem darivali djelatnice i umirovljenice, a sve kako bi im 
zahvalili na njihovom doprinosu u stvaranju boljeg i 
ravnopravnijeg društva te pokazali da nisu zaboravljene ni 
same. 


RECITE GLASNO ,,NE" NASILJU 


Tematska tribina ,,[ na Dan žena zajedno protiv nasilja: 
u obitelji“ Povjerenstva za ravnopravnost spolova KKZ 


Povjerenstvo za ravnopravnost spolova 
Koprivničko-križevačke županije 
organizira tematsku tribinu ,,[ na Dan 
žena zajedno protiv nasilja u obitelji“. 

Tribina će se održati u utorak 07. 
ožujka u 16 sati u dvorani INA-e u 
Đurđevcu, Basaričekova 36. 

Povjerenstvo za ravnopravnost spolova 
u suradnji s  Policijskom upravom 
koprivničko-križevačkom organizira 
interaktivnu tematsku tribinu povodom 
obilježavanja Međunarodnog dana žena s 


ciljem prevencije 

i 


ukazivanja na 


problematiku nasilja uz savjete i 
informacije vezane uz prijavu i 
rješavanje slučajeva nasilja. 


Predavačica će biti Maja Gregurović, 
policijska službenica za planiranje i 
nadzor te za prevenciju u Uredu 
načelnika, kao i stručnjaci iz raznih 
područja. 

Sudjelujte u obilježavanju Dana žena i 
dajte svoj doprinos u borbi protiv nasilja 
u obitelji, a posebno protiv nasilja prema 
ženama. 

Izložbom udruge 
“Zlatne ruke“ u 
Međimurju započelo 
obilježavanje Dana 
žena 


Obilježavanje Međunarodnog dana žena u Čakovcu su izložbom 
ručnih radova "Žene čuvarice tradicije", započele članice Udruge 
žena za očuvanje tradicije i kulturne baštine "Zlatne ruke". 
Čakovečka udruga u Knjižnici i čitaonici "Nikola Zrinski" 
predstavlja svoje radove svima zainteresiranima sve do 11. ožujka. 

Ovo je već 17. puta da udruga na ovakav način slavi 8. ožujka i 
sve žene, a autorice ovogodišnje izložbe su Katarina Gašparić i 
Katarina Kovačić koje su radove izložile uz podršku ostalih 
članica, Knjižnice te Grada Čakovca i Turističke zajednice grada 
Čakovca. 

Uz članice, radove izlažu i učenici 3.d razreda I. osnovne škole 
Čakovec koje vodi mentorica Danijela Topličanec. 

- Mi članice Zlatnih ruku Čakovec svoju radost i svjetlost 
nalazimo u druženju, prijateljstvu i radu četvrtkom. Sve što radimo, 
radimo s puno volje i srca. Radujemo se svakom novom danu i 
svakom novom ručnom radu - rekla je u svom govoru predsjednica 


"Zlatnih ruku" Ana Vrbanec i pritom naglasila koliko ih veseli rad 
sa školarcima ponedjeljkom u okviru programa “Životne vještine? 
te pozvala sve zainteresirane da im se pridruže u očuvanju 
materijalne baštine i tradicije Međimurja. 

Sve prisutne uoči izložbe pozdravili su ravnateljica Knjižnice 
Ljiljana Križan i međimurski župan Matija Posavec, dok je izložbu 
otvorila gradonačelnica Čakovca Ljerka Cividini. 

- Žene zlatnih ruku, marljive su i predane u čuvanju vještina naših 
majki i baka te su neumorne u stvaranju, ali i u namjeri da znanja 
prenesu novim generacijama osiguravajući na taj način i budućnost 
svoje udruge - istaknuo je župan Posavec te prigodnim stihovima 
obradovao sve nazočne i čestitao im nadolazeći Dan žena: 

"Bez puno buke, bez imalo muke, svaki četvrtak se sastaju Zlatne 
ruke. S pažnjom i ljubavlju, k'o oko sestre ili brata, čuvaju našu 
baštinu jer su im ruke od zlata. Budite uvijek predvodnici, nikada 
nečija sjena, svako vam dobro u životu, sretan vam Dan žena!“ 


INTERESI ŽENA OD SADA ĆE BITI JOŠ GLASNIJE ZASTUPANI 
S ciljem osnaživanja njihove društvene 
1 političke uloge u Loboru formirana 
Zajednica žena ,,Katarina Zrinsk1" 


U Općini Lobor uspostavljena je Zajednica žena HDZ-a 
Katarina Zrinski? s ciljem još snažnijeg poticanja poboljšanja 
uloge i položaja žena u društvu te promicanja njihove 
jednakosti. 

Novoizabrana predsjednica Zajednice je Marina Bezak, a 
kako je naglašeno prilikom osnivanja cilj je osigurati 
ravnopravnost i jednake mogućnosti za sudjelovanje žena u 
društvenom, političkom, kulturnom i javnom životu što je put 
prema pravednom društvu u kojem se ostvaruju i poštuju sva 
ljudska prava. 

Zajednica promiče obitelj kao temeljnu društvenu zajednicu 
i afirmira ulogu žene u obitelji, zauzima se za jačanje položaja 
žena unutar Hrvatske demokratske zajednice i definiranje 
političkih stajališta njezinih članica u temeljnim političkim 
pitanjima današnjice. Uz to, surađuje, pridonosi i preuzima 
odgovornost u svim područjima u kojima se raspravlja ili 
odlučuje o položaju ili interesima žena. 

-Zajednica okuplja žene svih socijalnih grupacija koje se 
priklanjaju politici stranke i prihvaćaju temeljna načela 
kršćanske civilizacije — objasnila je Ljubica Jembrih, 

predsjednica Općinske organizacije HDZ-a te načelnica Općine 


Lobor čestitavši svim članicama, predsjednici Bezak i 


potpredsjednicama na izboru. 

NA SAMOM VRHU 


Međimurska županija uvjerljivi je 
rekorder izdvajanja za kulturu! 


Međimurska županija imala je u 2021. godini najveći udjel izdvojenih 
sredstva iz proračuna za kulturu, a vodeća je bila i u odnosu na ostale 
županije i po izdvajanju za kulturu po stanovniku. 

Međimurska županija izdvojila jeu 2021. godinu najviše po stanovniku 
za kulturu iz proračuna, 195,47 kuna, odnosno 2,54 posto, što ju je 
također svrstalo u vrh u odnosu na ostale županije. 

Godinu 2021. obilježio je završetak najvećeg ulaganja u kulturu 
Međimurja ikada: u ljeto te godine otvoren je novi Muzej nematerijalne 
baštine — Riznica Međimurja, odnosno dovršen projekt kojim je 
revitalizirana fortifikacija Staroga grada u Čakovcu. Utvrda je obnovljena 
i revitalizirana ulaganjem koje je premašilo 45 milijuna kuna, od čega je 
85% sufinancirano iz Europskog fonda za regionalni razvoja, a ostatak 
iznosa sufinancirala je Međimurska županija. Riznica Međimurja krajem 
2022. godine dobiva najvišu nagradu struke u Hrvatskoj kada ju je 
Hrvatsko muzejsko društvo proglasilo najboljim stalnim postavom u 
2021. godini. Postav Riznice Međimurja sadrži inovativna tehnološka 
rješenja te je priča o povijesnom i etnografskom blagu koje naš kraj 
baštini svakom posjetitelju izvor ushita. 

Priču o ulaganju u najvredniji spomenik kulture — Stari grad u Čakovcu 
— Međimurska županija nastavila je već početkom ove godine sklapanjem 
novog ugovora o konstrukcijskoj obnovi palače Zrinskih. Radovi će 
obuhvatiti konstruktivnu obnovu sjeveroistočnog i sjeverozapadnog krila 
palače, a u sanaciju će biti uloženo 2.732.837 eura. Završetak radova koji 
će podrazumijevati i uređenje okoliša te parkirališta očekuje se početkom 
ljeta ove godine. 

- Uz kontinuiranu potporu koju Međimurska županija pruža udrugama 
koje djeluju na području kulture, našim vrijednim čuvarima baštine, 
ponosno podržavamo i manifestacije kojima se glas o kulturi Međimurja 
nadaleko pronosi. Među njima svakako je Božićni koncert u Nedelišću 
koji živi već 23 godine i koji je kvalitetom odavno nadmašio slične 
sadržaje iz mnogo većih europskih sredina od naše - ističu u Županiji. 


ODLIČNE VIJESTI 


Ulaganja u kulturu u razvojnoj strategiji Međimurske županije 
neodvojiva su od ulaganja u turističke potencijale. U narednom razdoblju 
slijede realizacije sadržaja koji će kulturu i povijesno nasljeđe Međimurja 
prikazati u punom sjaju pomno osmišljenim sadržajima turističke ponude. 
Tako slijedi revitalizacija Feštetićeva kaštela u Pribislavcu, jednog od 
najočuvanijih dvoraca sjeverozapadne Hrvatske, kojem čemo dati 


atraktivne, suvremene sadržaje. Nastavlja se s razvojem mreže 
Ekomuzeja Međimurje malo, inovativne platforme koja umrežuje 30 
baštinskih lokaliteta diljem našega kraja. Neki lokaliteti su već u pripremi 
poput palače međimurske popevke u Donjoj Dubravi, centra cekera u 
Nedelišću, svjetskog centra pušipela i centra sv. Jeronima u Štrigovi, 
zatim centra zlatarenja u Donjem Vidovcu, centra za interpretaciju 
rudarske baštine u Murskom Središću, Centra Halicanum Sv. Martin na 
Muri, interpretacijskog centra Drava u Prelogu, nekropole pod tumulima 
u Goričanu, te svjetskog centra dr. Rudolfa Steinera u Donjem Kraljevcu, 
dok su sadržaji za još čitav niz lokaliteta u fazi razrade. 


U Grad Prelog stiže više od 113.000 
eura Ministarstva kulture 


Dobre vijesti stigle su ovih dana u Grad Prelog. Naime, kroz 
nekoliko različitih programa, u okviru natječaja Ministarstva kulture 
i medija, za obnovu sakralnih objekata na području Grada Preloga, 
u župama u Prelogu i Draškovcu, odobreno je 113.478,00 eura. 

Tako je za obnovu Crkve sv. Roka, Župa svetog Roka Draškovec, 
odobreno 33.180,70 eura kroz Program zaštite na nepokretnim 
kulturnim dobrima u 2023. Kroz Program zaštite na pokretnim 
kulturnim dobrima u 2023. godini, za propovjedaonicu u Crkvi sv. 
Jakoba u Prelogu odobreno je 5.308,91 eura, dok je najveći iznos, 
74.988,39 eura, odobren za završetak obnova orgulja, u Crkvi sv. 
Jakoba u Prelogu. 

- Crkve u našem kraju su također mjesta gdje se stvarala povijest 
Preloga, ali i povijest kulture i umjetnosti na ovom području i 
moramo ih čuvati i sačuvati od prolaznosti vremena - istakao je 
gradonačelnik Preloga, Ljubomir Kolarek. 

Gradu Varaždinu 
uručeno priznanje 
za drugi najljepši 
Advent u 
Hrvatskoj 


Nakon što je završio još jedan izbor za najljepši 
Advent u Hrvatskoj, Gradu Varaždinu pripalo je 
drugo mjesto, a priznanje je uručeno gradonačelniku 
Varaždina Nevenu Bosilju, koji ga je zatim predao 
Jeleni Toth, direktorici Turističke zajednice Grada 
Varaždina koja je sa svojim timom organizirala 
program Adventa u Varaždinu. 

Priznanje je gradonačelniku uručio — Vjeran 
Stilinović, koordinator projekta gradonacelnik.hr koji 
već drugu godinu provodi online izbor za najljepši 
Advent u Hrvatskoj putem glasovanja na Facebooku. 
Gradonačelnik je prilikom predaje priznanja još 
jednom pohvalio vrijedne djelatnice Turističke 
zajednice za uložen trud na organizaciji programa 
Advent u Varaždinu. 

Grad Varaždin, odnosno Turistička zajednica Grada 
Varaždina, natjecali su se u kategoriji velikih 
gradova, a o pobjedniku su odlučivali glasovi, 
odnosno »lajkovi“ na Facebook stranici 
gradonacelnik.hr. 

Prvo mjesto pripalo je Osijeku, a doseg stranice bio 
je oko 2,5 milijuna( pregleda, ,,lajkova“ ili ,,sheranja 
,») čime se postigao primarni cilj cijele akcije: bolja 
vidljivost i promocija adventskih programa u cijeloj 
Hrvatskoj. Izbor za najljepši advent podijeljen u 
nekoliko kategorija podržalo je i Ministarstvo turizma 
i sporta Republike Hrvatske. 

U vrijeme Adventa u Varaždinu održano je više od 
100 različitih programa, a unatoč lošim vremenskim 
uvjetima procjenjuje se da ga je posjetilo oko 120.000 
posjetitelja. Prema podacima sustava  eVisitor 


ostvareno je čak 43 posto više dolazaka gostiju i 28 
posto više noćenja nego u istom razdoblju godinu 
ranije. Najposjećeniji su bili Kuća Djeda Mraza i 
Ledena čarolija na Kapucinskom trgu. 


25 sjeverinj 


ODRŽANA 27. SMOTRA DJEČJEG FOLKLORA 
KRAPINSKO.ZAGORSKE ŽUPANIJE 


Mali čuvari tradicije 1 
baštine zagorskog kraja 
dupkom napunili dvoranu u 
Humu na Sutli 


Kalendar kulturno - umjetničkih manifestacija u 2023. godini 
Zajednica amaterskih kulturno-umjetničkih udruga Krapinsko- 
zagorske županije u suorganizaciji s KUD-om "Horvatska", 
otvorila je ove subote s 27. po redu Smotrom dječjeg folklora koja 
je održana u kino dvorani Doma kulture u Humu na Sutli. 

Na Smotri je ove godine sudjelovalo više od 400 djece te 10 
folklornih društava što je dokaz kako su svi željno iščekivali 
vrijeme kada će pred publikom moći pokazati sve ono na čemu su 
marljivo proteklih godina radili. 

Rad kulturno-umjetničkih društava nije zaustavila ni pandemija 
što je potvrdio i predsjednik županijske Zajednice amaterskih 
kulturno-umjetničkih udruga Miljenko Vranić naglasivši kako su 
ponosni na broj sudionika, ali i na brojnost publike koja ih je 
došla bodriti. 

-Ponosni smo što imamo perspektivu, budućnost, čuvara 
tradicije i baštine. Nadam se da će djeca nastaviti tradiciju jer 
kulturno-umjetnički amaterizam svodi se upravo na tradiciju koja 
se prenosi s koljena na koljeno i koju nastavljaju djeca — rekao je 
Vranić. 

27. Smotru dječjeg folklora otvorila je zamjenica krapinsko- 
zagorskog župana Jasna Petek koja je izrazila zadovoljstvo što je 
brojna publika ispunila dvoranu u Humu na Sutli. 

-Jako me veseli što smo se našli u ovako velikom broju i što 
roditelji, voditelji folklornih sekcija i ovi mladi ljudi njeguju 
tradiciju i baštinu našeg zagorskog kraja. Vama, mladima poručila 
bih: plešite, čuvajte našu tradiciju i baštinu i radujte se životu — 
rekla je zamjenica Petek. 

Regina Ljubić, predsjednica Kulturno-umjetničkog društva 
Horvatska iz Velike Horvatske koje ovogodišnji suorganizator 
dječje smotre objasnila je kako će najboljima pripasti čast 
predstavljati Krapinsko-zagorsku županiju na Vinkovačkim 
jesenima. 

-Naš KUD nastupa već desetak godina, bili smo dva puta 
najbolji u županiji i predstavljali našu županiju na Vinkovačkim 
jesenima — kazala je Ljubić. 

Bogat kulturni vikend iza 
mještank1 1 mještana Sračinca 
koji su ispunili Dom kulture 


Pod vodstvom Udruge Žena Preslica 
iz Sračinca, uz pomoć Općine Sračinec, 
prethodnog — vikenda — mještanke i 
mještani Sračinca mogli su uživati u 
bogatom kulturnom rasporedu. 

Program proslave Međunarodnog 
dana žena, koji se slavi 8. ožujka, 
održan je u subotu u velikoj dvorani 
Doma kulture u Sračincu. U okviru 
kulturno-umjetničkog programa pod 
nazivom “Ženama s o ljubavlju", 
nastupili su Tia  Mesek, Tena 
Hudoletnjak Kos, Dramska družina 
Udruge žena Preslica, Vokalna skupina 
Acapella KUD-a Zavičaj Sračinec, 
folkloraši KUD-a Vinica te Dramska 
skupina Udruge žena Kelemen. 

-Naša udruga brojnim aktivnostima 
kroz godinu radi na emancipaciji žena, 
na njihovom uključivanju u društveni 
život. Današnja priredba samo je mali 
znak pažnje za sve žene s područja naše 
općine i poziv da se uključe u naš rad. 
Održava se u okviru projekta "Ženama 
s ljubavlju". U sklopu tog projekta 
odrađene su radionice _ o kvaliteti 
života, preventivni pregledi članica, a 
planira se još nekoliko radionica u 
suradnji sa HZZO - rekla je Stanka 
Miko, predsjednica — Udruge žena 
Preslica. 

Održana je i izložba “Za babičinim 
stolom" te prezentacija i degustacija 
“Zdiganih — krumpirovi — štrukli s 

koščicama od tikve", koji su u procesu 
zaštite izvornosti proizvoda. Programu 


su nazočili načelnik Općine Sračinec 
Božidar — Novoselec i predsjednik 
Općinskog vijeća Krunoslav Lukačić, 
koji su na izlasku iz dvorane žene 
darivali maćuhicama i na taj način 
čestitali Dan žena. 

Kulturni program nastavljen je u 
nedjelju u Domu Kulture, kada su na 
pozornicu stupili Mirna _ Medaković 
Stepinac i Ljubomir Kerekeš s 
izvedbom predstave "Beba", u sklopu 
14. Tjedna smijeha u organizaciji 
Kerekesh Teatra. 

RIBOLOVCI ŠRK "ŠTUKA" ODGOVORNI GLEDE OČUVANJA RIBLJEG FONDA 
IZvršeno poribljavanje kao 1 uređenje 

okoliša konjščinskih bajera garantiraju 
odličnu ribičku sezonu 


Obogaćivanje i očuvanje ribljeg fonda 
itekako je važno, a svjesni su toga i u 
Športsko  ribolovnom klubu "Štuka" 
Konjščina. Tako je prošlog petka od strane 
članova ribolovnog = kluba = izvršeno 
klasično proljetno poribljavanje, dobro 
poznatih konjščinskih bajera. 

lako je zbog toga trenutno ribolov 
zabranjen, iz Kluba poručuju svih 
strastvenim ribolovcima da iskoriste taj 
period za brušenje udica i pripremu za 
novu ribolovnu sezonu. 

Samo poribljavanje bila je i prilika za 
druženje ribiča i dogovor oko otvaranja 
obnovljene ribičke kućice, budući da se 
završetak radova na njenoj rekonstrukciji i 
izgradnji nadstrešnice očekuje do 1. 
svibnja. Iako je već sada, kako ribičima 
tako i ostalim mještanima, boravak na 
Bajerima puno ugodniji, jer je na 
inicijativu ribičkog Kluba te tamošnjeg 
mjesnog odbora uz samu obalu izrađena 
drvena sjenica za odmor, uskoro će ovaj 
biser općine zasjati u punom sjaju. 
Potvrdila nam je to i sama načelnica 
Konjščine, Anita Krok. 

- Krenuli smo vrlo užurbano s radovima, 
budući da nam stiže ljepše vrijeme, a naši 
su bajeri omiljeno mjesto za šetnju i 
uživanje u prirodi brojnih naših mještana. 
Naravno, osim toga oni su i pravi mali raj 
naših ribiča pred kojima je, nakon 


izvršenog poribljavanja, sasvim sigurno 
uzbudljiva ribička sezona. Svjesni smo da 
im trenutno njihov željen i potreban 
ribolovni mir_i tišinu ovih dana 
narušavamo radovima pa ih svakako 
molim za razumijevanje - rekla je 
načelnica Krok poručivši kako će za dva 
mjeseca svima biti omogućen puno 
ugodniji boravak na Bajerima, za što se 
svakako isplati strpjeti. 


Uz potporu Ministarstva kulture i medija Općina Bednja 
nastavlja čuvati 1 promovirati svoj izvorni govor 


Zahvaljujući potpori koja je ovih dana 
stigla iz Ministarstva kulture i medija, 
Općina Bednja i ove godine nastavlja s 
provođenjem edukativnih radionica 
očuvanja bednjanskog govora za djecu. 
Ovo je još jedna potvrda da je vrijednost 
bednjanskog govora te važnost njegovog 
očuvanja i prenošenja na mlađe generacije 
prepoznata i na razini Republike Hrvatske. 

Naime, Ministarstvo je u sklopu svog 
programa zaštite pokretnih kulturnih 
dobara ove godine Općini Bednja 
dodijelilo bespovratna sredstva u iznosu 
od 2.123,56 eura, odnosno 16.000 kuna. 

- Drago mi je što je Ministarstvo 1 ove 

godine prepoznalo vrijednost programa 
kojeg Općina Bednja već kontinuirano 
provodi. Bednjanski je govor važan dio 
kulturne baštine i tradicije našeg kraja 
zbog čega ovim radionicama nastojimo 


spriječiti njegovo izumiranje. Poticanjem 
očuvanja  bednjanskog govora među 
djecom našu bogatu kulturu prenosimo na 
buduće generacije i potičemo naše 
najmlađe da ju njeguju i poštuju. To je 
garancija da će tradicija, kultura i baština 
živjeti i dalje — rekao je načelnik Damir 


Poljak. 
Uz provođenje radionica za djecu i skori 
dovršetak = izgradnje Polivalentnog 


kulturnog centra za očuvanje bednjanskog 
govora, jedan od vokalno najbogatijih, 
najstarijih 1 najkompliciranijih govora 
kajkavskog narječja sasvim sigurno neće 
biti zaboravljen. 

Priključila se Turističkoj 
zajednici podtušji Centra svijeta 


Turističko vijeće TZP Centar svijeta 
donijelo je danas odluku o priključivanju 


Općine — Trnovec — Bartolovečki u 
Turističku zajednicu područja Centar 
svijeta. 

Područje Općine Trnovec 
Bartolovečki — obiluje — prirodnim i 
kulturnim dobrima, turističkim 
resursima, = arheološkim = nalazištima, 


vodenim površinama i šumama posebne 
namjene, a s obzirom na velike turističke 
potencijale, svoje mjesto Općina je našla 
i u Turističkoj zajednici područja Centar 
svijeta. 

TZP Centar svijeta obuhvaća područje 
Grada Ludbrega i općina Martijanec, 


Sveti Đurđ, Veliki Bukovec, Mali 
Bukovec i Jalžabet. 
-Kombiniranjem postojećih resursa 


turističke zajednice s resursima Općine 
Trnovec Bartolovečki dolazimo do 
mogućnosti regionalnog objedinjavanja 
segmentiranih turističkih resursa te 
spajanja cijelog područja u jedan 
regionalni turistički proizvod koji se 
može sastojati od više čimbenika, 
primjerice vodenog turizma, outdoor 
turizma, kulturnog turizma, turizma 


temeljenog na prirodnim dobrima — 
rekao je gradonačelnik Ludbrega, ujedno 


i predsjednik TZP Centar _ svijeta, 
Dubravko Bilić. 

Daljnji razvoj cijelog = područja 
zajednice planira se kroz različite 


djelatnosti i projekte, a u provedbi 
projekta razvijat će se rekreacijske i 
turističke aktivnosti koje obuhvaćaju 
trail trčanje, hodanje, kampiranje, 
biciklističke ture, kajakarenje te ostale 
outdoor aktivnosti. 


Općina Mali Bukovec organizira radionicu "Da 
nas rijeke ne poplave, smanjimo rizik od poplave!" 


U društvenom domu u Dubovici, 
danas s početkom u 17 sati možete 
prisustvovati radionici "Da nas rijeke 
ne poplave, smanjimo rizik od 
poplave!" 

Unapređenje preventivnih mjera i 
smanjenje rizika od poplava teme su 
koje će se naći na radionici u 
organizaciji Hrvatskih voda i partnera 
projekta VEPAR, koja će se održati 
za područje malog sliva Plitvica — 
Bednja. 

Stručnjaci — Hrvatskih voda _ i 
partnera projekta VEPAR predstaviti 
će aktivnosti koje imaju za cilj 
unaprijediti upravljanje i smanjiti 
rizike od poplava te pružiti korisne 

imovine i 
slučaju poplavnog 


informacije o zaštiti 
samozaštiti u 


događaja. 


Tako će se na radionici odgovoriti 
na pitanja o tome može li se bolje 
pripremiti na dolazak obilnih kiša, 
kako izbjeći ili smanjiti posljedice 
poplava prije njihovog dolaska, koje 


ne građevinske mjere se mogu 
poduzeti u prevenciji poplava i 
mnogo drugih. 


Općina Mali Bukovec poziva svoje 
žitelje na zajedničku suradnju i 
doprinos — prevenciji — poplava i 
njihovih posljedica, primjenom ne 
građevinskih mjera kao nužnom alatu 
za ostvarenje prilagodbi na klimatske 
promjene i pripravnosti na sve 
učestalije pojave obilnih oborina. 

Pred  mnogobrojnom publikom, na 
Velikoj = sceni — Hrvatskog narodnog 
kazališta u Varaždinu, započeo je 14. po 
redu Tjedan smijeha u organizaciji 
Kerekesh Teatra. 

Izvedbom predstave "Dame biraju" 
bosanskohercegovačkog ALT Teatra, u 
petak je u Hrvatskom narodnom kazalištu 
počeo 14. Tjedan smijeha. U 14. izdanju 
Tjedna smijeha Varaždinke i Varaždince 
diljem gradova i općina Varaždinske 


županije očekuje preko 60 predstava u 10 
dana. 

Gostujućih kazališta u ovogodišnjem 
Tjednu smijeha ima iz svih krajeva 
Hrvatske, a i šire. Pa će tako, uz ALT Teatar 
i ,naravno, Kerekesh Teatar, nastupati i 
kazališta Scene Gorica, Male scene, 
Kazališta Moruzgva, Fiji Grupa, Adam 
scene, Teatar Exit, B Glad produkcije. 

I ove godine organiziran je natjecateljski 
dio festivala. "Najjači smehek" nagrada je 


Predstavom "Dame 
biraju" 
Tjedan smijeha 

Kerekesh Teatra 


započeo 14. 


koju donosi publika svojim reakcijama i 
smijehom nekoj od gostujućih predstava. 

Također je tu i 7. Međunarodna izložba 
karikatura "Smijeh bez granica", a na 
završnoj večeri festivala, najbolji radovi će 
biti nagrađeni. 

U organizaciji Kerekesh Teatra priprema 
se i nova predstava "U zdrav mozak", a 
njezinu premijeru građani će moći vidjeti 
na 9. Varaždinskim kazališnim večerima 
početkom lipnja. 


TJEDAN SMJEHA STIŽE I U PETRIJANEC 
Nasmijte se do suza uz 
predstavu Pod hitno na hitnu 


Općina Petrijanec u zadnjih nekoliko godina 
surađuje s varaždinskim Kerekeš Teatrom. Na tragu 
uspješne suradnje, predstava će bit odigrana i u sklopu 
14. Tjedna smijeha u Petrijancu! 

Nakon prošlogodišnje vrlo dobro posjećene 
predstave Susjedi vjerujemo da će i ova predstava 
koja se bavi zabavnom stranom stvarnog života i 
takozvanih običnih ljudi pobuditi interes publike za 
smijehom u Općini Petrijanec. 

Riječ je o komediji Kerekesh Teatra, koja dokazuje 
da u našoj hitnoj prevladavaju manje hitni slučajevi. 
Iznenadni napadaji bolesti kao i nedefinirana stanja 
organizma, zajedno sa nepoželjnim nuspojavama 
klijentele, razlogom su odigravanja ovog više milog 
nego nemilog događaja. S medicinskog aspekta, 
korisnici koji se zatiču u prostoriji hitne medicinske 
skrbi, ne raspolažu poviješću bolesti, već raspolažu 
vlastitom dijagnozom, samo-uvjerenjem i dozom 
razočaranja u zdravstveni sustav. 

I ove godine Općina Petrijanec organizira besplatnu 
predstavu za sve naše mještane. Predstava će se 
održati u srijedu 08.03.2023.g. s početkom u 18:00 
sati u Društvenom domu Petrijanec, Trg sv. Petra 8. 

Tekst i režija: Ljubomir Kerekeš 

Igraju: 

Jan Kerekeš (punker Zlatko) 

Goran Koši (Jurica Mišić) 

Darko Janeš (Darko Pampur) 

Draško Zidar (Pero Gušter) 

Ljubomir Kerekeš (penzioner) 

NAJBRŽI MEĐU POLICAJCIMA 


Zagorac Nikola Štefanić 
osvojio Malu Holjevku 


Policijski službenik Policijske uprave 
krapinsko - zagorske Nikola Štefanić na 
utrci "Holjevka" osvojio je ukupno prvo 
mjestu na pet kilometara, a također mu je 
pripala pobjeda prvenstvo Ministarstva 
unutarnjih poslova Republike Hrvatske u 
trčanju na pet kilometara. 

Utrka koju je organizirao Zagrebački 
atletski savez održana je u nedjelju, a 
trčala se ulicama Grada Zagreba. Start 
utrke bio je na Mostu slobode, cilj na 
Bundeku, a ova utrka je i prvenstvo 
Ministarstva unutarnjih poslova 
Republike Hrvatske u trčanju na pet 
kilometara. 

Nikola Štefanić bio je najbrži na 
ovogodišnjoj Maloj Holjevci, utrci na pet 
kilometara, a s vremenom 16:06 minuta 


bio je ukupni pobjednik "Male 
Holjevke", a također je pobjednik 
prvenstva Ministarstva unutarnjih 


poslova Republike Hrvatske u trčanju na 
pet kilometara. 

Policijski službenici = Interventne 
jedinice policije PU KZŽ Luka Špehar, 
Sandro Šlogar i Krunoslav Ivanušec 
također su ostvarili iznimne rezultate. 
Luka Špehar bio je drugi, Sandro Šlogar 
peti, a Krunoslav Ivanušec osmi u 


kategoriji MUP-a. 

Također su na utrci nastupili policijska 
službenica i policijski službenik, bračni 
par Dijana i Antonio Rihtar koji su 


također ostvarili “odlične rezultate. 
Dijana je u kategoriji žena pripadnica 
MUP-a osvojila osmo mjesto, a Antonio 
u svojoj kategoriji 22. mjesto. 


Više od 250 hrvača 12 osam europskih 
zemalja stiglo u Koprivnicu 


U organizaciji 


Hrvačkog kluba 
Podravka, više od 250 hrvača iz osam 

europskih zemalja sudjeluje na 18. 
izdanju turnira za mlađe uzraste 
»Zlatni pijetao“ koji se održao u 
dvorani Srednje škole u Koprivnici. 
Hrva se grčko-rimskim načinom, a 
natjecanje je = organizirano — po 
pravilima Svjetske hrvačke federacije. 

-Naš turnir je punoljetan, naš Zlatni 
pijetao ima 18 godina. Zbog toga smo 
izuzetno sretni i ponosni na sve što 
smo učinili tijekom ovih godina, 
prvenstveno na promicanju hrvanja i 
važnosti bavljenja spotom uopće. 


ever 


Vratili smo se nakon tri pandemijske 
godine i nadam se da ćemo opravdati 
sva očekivanja koja su stavljena pred 


nas, što se tiče same organizacije i 
sportskih rezultata — rekao je 


predsjednik Hrvačkog kluba Podravka 
Darko Tetec. 

Gradonačelnik Koprivnice Mišel 
Jakšić otvorio je 18. ,,Zlatni pijetao“. 

-Zahvaljujući svima vama, 
Koprivnica je jedan od najjačih 
hrvačkih centara. Zbog volonterki i 
volontera, svih hrvačica i hrvača, 
velikog entuzijazma i predanosti u 
radu oko razvijanja ovog sporta, 
siguran sam da će tako biti i u 
narednim godinama — poručio je 
gradonačelnik Jakšić. 

KAKAV USPJEH: Čakovečki karatisti pokorili su svijet 
Vračaju se kući sa 
zlatom 1 dvije bronce! 


Reprezentativci iz = čakovečkog 
Karate kluba Globus na Svjetskoj 
karate ligi u Ujedinjenim Arapskim 
Emiratima, među čak 1196 natjecatelja 
iz 67 država uzeli su tri medalje! Novi 
je ovo uspjeh međimurskog i 
čakovečkog sporta čiji predstavnici na 
gotovo svakom natjecanju postižu 
vrhunske rezultate. 

Zlatnom se — medaljom okitila 
karatistica Leona Gulija iz čakovečkog 
kluba Globus koja je  pomevši 


konkurenciju postala prvakinja 
svjetske lige u kategoriji juniorki -66 
kilograma. 


Još dvije medalje otišle su u ruke 
Ervina Šoltića i Tine Panića koji su 
odličnim borbama uzeli bronce, Ervin 
u kategoriji mlađih kadeta +55kg, a 
Tino u kategoriji mlađih kadeta -40kg. 

Članovi čakovečkog Karate kluba 
Globus Nikola Topličanec i Paulina 
Magdalenić u svojim su kategorijama 
uzeli 5. mjesto, a Aida Trstenjak 7. 


Nastupili su i Laura i Sven Strahija, te 
Petar Slukić, koji su zaustavljeni u 2. 
kolu i nisu dobili priliku izboriti 
medalje. 


NORDIJSKO HODANJE Katica Jakopec iz UNHIP Drava osvojila zlato u Zagrebu 


Uskoro utrka Trakošćan 2023. 


U subotu, 25. veljače 2023. u Zagrebu je 
u organizaciji Kluba nordijskog hodanja 
Zagreb u sklopu Prvenstva Hrvatske 
održano prvo kolo natjecanja u nordijskom 
hodanju. 

Na utrci su unatoč kišnom vremenu 
sudjelovala 43 natjecatelja iz cijele 
Hrvatske. Regularnost natjecanja su pratile 
certificirane sutkinje i suci nordijskog 
hodanja, a odvijalo se u sedam kategorija 
na 5 i 10 kilometara za žene i muškarce. 
Natjecatelji su svojim rezultatima već na 
početku sezona pokazali izvrsnu formu što 
je garancija za dobar uspjeh na Europskom 
kupu. 

Među dobitnicima medalja je Katica 
Jakopec u KATEGORIJI 70+ za žene, 
jedina predstavnica Udruge nordijskog 
hodanja i pješačenja Drava iz Varaždina, a 
okitila se zlatom. Utrku je završila za 45 
minuta i 12 sekundi. Zbog te činjenice 
njezina zlatna medalja sjaji još jače jer ona 
je osoba koja se nikad nije bavila sportom, 
a svoju treću životnu doba posvetila je 
obitelji i sebi kroz rad u nekoliko 
humanitarnih i drugih udruga. 

Udruga Drava je posebno ponosna na 
njezin uspjeh, zahvalna za rad, trud, 
pozitivnu energiju koju širi kroz treninge 
nordijskog hodanja, sudjelovanjem na 


festivalima i natjecanjima nordijskog 
hodanja i ostalim aktivnostima naše 
udruge. 


-Ona je jedan od brojnih primjera kako si 

organizirati život u zlatnoj dobi, ali jedina 
koja je imala hrabrosti i motivacije izaći na 
stazu za utrke i predstaviti se široj javnosti 
te se nadamo da će njezin primjer 
potaknuti brojne osobe starije životne, ali i 
mlađe da se rekreativno bave kretanjem u 
prirodi s naglaskom na nordijsko hodanje 
kao najefikasniji oblik kretanja u svrhu 
prevencije zdravlja i kvalitetnijeg života. 
Još jednom čestitamo natjecateljicama i 
natjecateljima, organizatorima, sutkinjama 


i sucima prve utrke u nordijskom hodanju 
na rezultatima i uspješnoj organizaciji ,,, 
poručili su iz Udruge Drava. 


Druga utrka — Prvenstva — Hrvatske 
nordijskog hodanja će se pod nazivom 
“TRAKOSCAN 2023" održati u 
Trakošćanu, 6. svibnja  .2023. u 
organizaciji Udruge nordijskog hodanja i 
pješačenja Drava, Hrvatskog saveza 
nordijskog hodanja, Općine Bednja i 
Varaždinske županije. 

Odabrane finalistice za "Najljepšu mamu Hrvatske" 


U utrci za laskavu titulu i Zagorka 
Martina Šaronja i iz Bedekovčine te 


Mateja Liber 1z Sračinca 


Izabrane su finalistice ovogodišnjeg, 
šestog po redu izbora za Najljepšu mamu 
Hrvatske. Među njima, našle su se i dvije 
mame sa sjevera Hrvatske, a jedna od njih 
je Martina Šaronja iz Bedekovčine te 
Mateja Liber iz Sračinca. 

Odlučio je tako tročlani žiri u sastavu 
Maja  Vukina — Bogović (akademska 
slikarica i prva pobjednica izbora NMH), 
Danijel Mileta (dogradonačelnik 
Šibenika) i Zdravko Pilić (novinar) koji je 
izabrao 18 finalistica koje će se predstaviti 
u Šibeniku početkom svibnja. 

Kako je poručila Maja  Gnjidić 
Verdecchia, vlasnica licence 1 idejna 
začetnica izbora, izbor nije bio nimalo 
lagan, no u odabiru su im pomogli kratki 
videi koje su polufinalistice slale prilikom 


svoje prijave, a u kojem su pokazale svoj 
hod, kao i svoje talente kojima će se 
predstaviti u finalu. 

Evo i popisa finalistica koje će se 
predstaviti u Šibeniku. 
Kategorija Najljepša Mama Hrvatske 
(od 23 do 39 godina): 
Tina Juričev Špirić, 23 godine , Vodice 
Nikolina Miličević, 24 godine, Vinkovci 
Ana Japec Buneta, 30 godina, Lipovljani 
Marija Foškulo, 32 godine, Zagreb 
Martina Šaronja, 32 godine, Bedekovčina 
Dora Kovačević Kauzlarić, 33 godine, 
Rijeka 
Patricija Lukšić, 34 godine, Velika Gorica 
Ksenija Brajković, 34 godine, Nova 
Gradiška 
Marina Žugaj, 36 godina, Topusko 


Mateja Liber, 36 godina, Sračinec 
Valentina Benčić, 37 godina, Poreč 
Tatjana Putrih, 39 godina, Rijeka 
Kategorija Najljepša Mama Hrvatske 
Dijamant (od 40 do 53 godine): 
Alenka Bakmaz, 43 godine, Zagreb 
Ankica Biondić, 44 godine, Lipovljani 
Marina Kenda, 46 godina, Sv. Nedelja 
Marina Pavičić, 48 godina, Velika Mlaka 
Kategorija Najljepša Mama Hrvatske 
Platinum (od 54 godine nadalje): 
Slađana Miočić, 58 godina, Zagreb 
Jadranka Luketa, 67 godina, Šibenik 
Finale će se održati 6. svibnja u Kući 
umjetnosti “Arsen" u Šibeniku s početkom 
u 21 sat, a za više informacija o 
streamingu pratite Facebook stranicu 
Najljepša Mama Hrvatske. 

Utorak, 7. ožujka 


Promjenjivo oblačno, 
povremeno malo kiše, češće 
u prvom dijelu dana. Jutarnja 
temperatura od 1 do 4,, a 
najviša dnevna u većini 
mjesta između 10i 15 *C. 


Srijeda, 8. ožujka 


Promjenjivo oblačno sa 
sunčanim razdobljima, a 
povremeno može pasti kiša 
ili pljusak, osobito u gorju. 
Najniža temperatura oko 5, a 
najviša dnevna oko 15 *C . 


Četvrtak, 9. ožujka 


Bit će toplije, ali nestabilno, 
uz mogućnost kiše ili pljuska. 
Jutarnja temperatura u 
unutrašnjosti oko 8, a najviša 
dnevna oko 17 *C.. 

